Ambasador BiH za Šri Lanku Muhamed Čengić uručio akreditivna pisma predsjedniku Šri Lanke Maithripalu Siriseniju\nNerezidentni ambasador Bosne i Hercegovine za Demokratsku Socijalističku Republiku Šri Lanku Muhamed Čengić, sa sjedištem u Nju Delhiju, uručio je 03. oktobra 2019. godine akreditivna pisma predsjedniku DSR Šri Lanke Maithripalu Siriseniju. Svečanoj ceremoniji prisustvovao je ministar vanjskih poslova Šri Lanke Tilak Janak Marapane.\nTokom iste ceremonije akreditivna pisma predali su ambasadori 14 zemalja koji nerezidentno pokrivaju Šri Lanku. Predsjednik Sirisena izrazio je dobrodošlicu novoimenovanim ambasadorima i izrazio očekivanje da će njihov rad doprinijeti daljnjem razvoju bilateralne saradnje.\nTokom boravka u Kolombu ambasador je imao susret sa premijerom Šri Lanke Ranil Wickremesingheom koji je pokazao interes za dalji razvoj odnosa kroz jačanje privredne, naučne, tehničke, kulturne i parlamentarne saradnje. Premijer Wickremesinghe je tokom razgovora pokazao dobro poznavanje prilika u regionu, te izrazio interes da posjeti Bosnu i Hercegovinu kada se steknu uslovi.\nMinistar vanjskih poslova Tilak Janak Marapane je, tokom razgovora sa ambasadorom dan nakon predaje akreditiva, istakao da dvije zemlje imaju sve uslove za dalje jačanje bilateralne saradnje, te za nastavak uspješne saradnje u međunarodnim tijelima i organizacijama. Posebno je istakao zadovoljstvo činjenicom da je imao priliku da posjeti Bosnu i Hercegovinu gdje se lično uvjerio u mogućnosti razvoja odnosa u oblasti turizma, trgovine, energetskom sektoru, ali i u međusobnoj razmjeni iskustava u rješavanju konflikata.\nAmbasador je imao susret i sa Johnom Amaratungom, ministrom turizma, koji je podržao nastojanja turističkih kompanija i medija da podstaknu posjete turista u oba pravca. U tom smislu izrazio je spremnost Ministarstva da potpisivanjem Memoranduma o razumijevanju o saradnji dvije zemlje u oblasti turizma ova saradnja dobije podršku na najvišem državnom nivou.


Najpopularniji “fast food” zalogaji Beograda - TOB\nU Beogradu postoji ogroman broj restorana koji nude brojne gurmanluke i specijalitete sa različitih podneblja, kojima možemo utoliti glad ali i nagraditi svoja nepca i srce, uživajući u omiljenim ukusima. Ako nam je brzo vreme donelo i brz način ishrane- zašto da ne iskoristimo priliku da ponekad uživamo u “nevaljalim” porcijama “hrane za dušu”.\nMeđutim, brza hrana Beograd (a i Srbiju) čini drugačijim u odnosu na ostale svetske prestonice.Ono što beogradski fast food izdvaja jesu dosta svežije i, uglavom, lokalno uzgajane namirnice za proizvode.\nPalačinke – od malih američkih do slatkih i slanih “krepa”\nMnogo Beograđana je naučilo i naviklo da se ponekad tokom nedelje časti domaćim palačinkama u okruženju prijatelja ili porodice. Palačinke su omiljeni slatkiš velikom broju ljudi, a kako i da ne budu kada su generacije odrastale na toplim i mekanim zavijucima sa domaćim džemom ili kremom, tako da je njihovo pravljenje postala svojevrsna tradicija i zadovoljstvo.\nMeđutim, kako se obično niko ne javi kao dobrovoljac da satima stoji pored vrele ringle i bira tiganj za palačinke za koji se neće lepiti testo – prvi naredni izbor su lokalni restorani, picerije i palačinkarnice iz kojih se šire mirisi svežih, slatkih i slanih palačinki, na tanjiru ili u karakterističnom fišeku za porciju.\nFino, mekano testo punjeno slatkim filom od Euro krema ili Nutele, posuto Plazmom ili kakvim koštunjavim voćem, Beograđani vole da začine i dodatkom voća – najpre bananama ili višanjama, postalo je omiljena poslastica “s nogu”.\nMožete se odlučiti i za selekciju suhomesnatih odrezaka, fino kombinovanih sa pavlakom, sirevima i salatama ukoliko vam se prijede nešto slano. Palačinke “Glumac” već deceniju važe za najbolje u gradu, a obimne i izvrsne palačinke su definitivno glavni “krivac” za taj status.\nJedna jedina i neprevaziđena – njeno veličanstvo Pica\nPojesti parče pice sa kečapom (za neke i majonezom) je verovatno najpoznatiji “fast food” užitak i najpopulanrija brza hrana na svetu. Pice u Beogradu ima na svakom koraku, ali postoje naročito popularna mesta u grau gde će vas ona oduševiti. Treba imati na umu da je pica posebno kvalitetna i ukusna u ovim krajevima, čak i više nego u Evropi – mnogo ukusnija nego sa nekog kioska u svojoj domovini, Italiji.\nZa menkano testo, napoletansko ili nešto tanje, savršen odnos nadeva i topinga, treba posetiti mesta u Beogradu gde se prodaje najbolja pica, po mišljenju većine njenih ljubitelja. Budite slobodni pa u narednoj poseti prestonici, uvrstite i picerije kao što su:\nBucko – Postoji još od 1997. godine, na dve lokacije. U Francuskaoj ulici broj 8 i u Beogradskoj 56, a za parče pice sa nadaleo čuvenom pilećom ili goveđom salatom možete otići čak do 2 sata posle ponoći.\nPicerija Trg, na Trgu Republike – Pored poznate kaprićoze i kulena, ili palačinki u svim kombinacijama, još jedna od brojnih pozitivnih karakteristika ove picerije jesu veoma niske cene ali odličan kvalitet.\nHamburger ili pljeskavica? Miris ćevabdžinica po celom gradu\nJoš jedna dobra karakteristika Beograda je i ta što su u njega došli ljudi i mastori kulinarskog zanata iz raznih krajeva naše zemlji i komšijskih zemalja. Sa njima su došli i specifični specijaliteti od mlevenog mesa, čije opojne mirise sa skara možete osetiti na svakom ćošku.\nBilo da ste ljubitelj sarajevskog ili leskovačkog roštilja, gurmanske ili punjene pljeskavice – informacije o najboljim ćevabdžinicama u Beogradu ili gurmanske vodiče ćete teško naći u brošurama, a njihovi kultni prozivodi imaju status nacionalne hrane među Beograđanima, i stvarno su vredni i novca i vremena koje ćete za njih odvojiti.\nApsolutne kraljeve brze hrane – roštilj na 100 načina – sa bezbroj priloga, možete isprobati na omiljenim mestima u Beogradu a to su:\nRestoran “Walter” – sarajevska tradicija pravljenja najboljih ćevapa i sudžuka.\nPrava pljeskavica, kod čika Mileta – dva veka uspešnog poslovanja sa Beograđanima. Sasvim dovoljan razlog za posetu.\nKada je u pitanju brza hrana Beograd je zaista prepun restorana i uličnih kisoska na kojima se mogu kupiti obroci izvrsnog kvaliteta, ali treba biti umeren u njihovoj konzumaciji. Sa Meksičkog podneblja – i Burito Madre zavijutka koji je oduševio Beograđane, do sasvim poznatih azijskih restorana ili poznatih, američkih lanaca kao što su KFC ili Mek.U Beogradu niko nije ostao gladan, a jedini razlog dužem krčanju creva može da bude samo potencijalna neodlučnost čime bismo se prvo počastili. Okruženi ste morem ukusne hrane koju do sada sigurno niste probali – poseta Beogradu je idealno vreme da se taj status i promeni.


Barani sanjaju +6\nutorak, 14 januar 2020 10:31\nDvije sigurne i ubjedljive pobjede protiv Nižnjeg i Primorske vratile su samopouzdanje u lučki grad, a "mornari" evropsku plovidbu nastavljaju u "Topolici".\nKošarkaši Mornara večeras (20h) u 11. rundi Lige šampiona dočekuju Bamberg. Crnogorski vicešampion i dalje sanja plasman u narednu fazu Fibinog takmičenja, ali ima jasnu računicu. Mora savladati njemačku ekipu koja ima dvije pobjede više i po mogućnosti da trijumf bude sa šest i više poena razlike, jer je Bamberg slavio na svom terenu (81:76).\nMeđutim, izabranici Mihaila Pavićevića razmišljaju samo o pobjedi, pa ukoliko se ukaže da bude ubjedljive, zgrabiće je.\n"Nižnji je arhiviran. To je za nas veoma značajna evropska pobjeda, protiv respektabilne, vrlo kvalitetne ekipe. Daje nam za pravo da u naredni meč Lige šampiona uđemo sa velikim samopouzdanjem. Bamberg je ekipa koja je do skoro igrala Evroligu i koja ima takođe izuzetno kvalitetnu ekipu", kazao je Pavićević.\nBamberg u posljednja četiri kola Lige šampiona ima tri poraza, a pred gostovanje u Baru izgubili su od Albe u Bundesligi.\n"Meč je nova prilika za dokazivanje i pobjedu, kako bi Mornar i na evropskoj sceni počeo da gradi imidž koji mu po kvalitetu pripada. Svaka pobjeda na evrosceni za nas je suvo zlato", poručio je Pavićević.\n20.00h Mornar - Bamberg\n20.30h Tenerife - Nimburk\n17.00h Nižnji - Peristeri\n18.00h Gacijantep - Riga\nViše iz ove kategorije « Budućnost će refundirati novac za ulaznice za meč sa Zvezdom "Ajkule" odradile lakši trening protiv Slovačke, tek slijedi ono pravo »


Mimo suda se dogovorilo 114 bračnih parova – Portal Podgorica\nMimo suda se…\nMedijacija u porodičnim sporovima je preporučljiv način alternativnog rješavanja ove vrste sporova. U ovoj godini je bilo 114 porodičnih predmeta – razvoda braka koji su završeni postizanjem sporazuma – kazala je u razgovoru za Pobjedu direktorica Centra za alternativno rješavanje sporova Marina Lutovac.\nMedijacija je, kako je precizirala Lutovac, „neformalan, ali strukturisan postupak u kome neutralna osoba – medijator pomaže stranama u sporu da dođu do zajedničkog rješenja kojim će obje strane biti zadovoljne“.\n„Medijacija, kao način rješavanja spora, je dopuna sudskom postupku i građanima se pruža mogućnost izbora, tj. da li će riješiti svoj spor u medijaciji ili u sudskom postupku. Ukoliko se u postupku medijacije ne zaključi poravnanje, odnosno ne postigne sporazum, stranke se mogu obratiti sudu“, kaže Lutovac.\n„Rješavanje spora u postupku medijacije donosi dobrobit svima – i strankama i pravosuđu i državi, jer je postupak efikasan, jeftiniji i brži. Umnogome zavisi od spremnosti obje strane da razgovaraju i da na kraju zaključe poravnanje kojim će biti zadovoljne. U medijaciji nema ni pobjednika ni pobijeđenih“, ističe Lutovac.\n„Roditelji mogu da odluče da porodične sporove (razvod, vršenje roditeljskog prava, održavanje ličnih odnosa između djece i roditelja i drugih djetetovih srodnika, izdržavanje, podjela imovine) rješavaju postupkom medijacije – mirnim dogovorom o svim pitanjima koja su za njih i njihovo dijete važna. Medijacija je posebno preporučljiva metoda u rješavanju porodičnih sukoba zato što porodični sporovi utiču na sve članove porodice, posebno na djecu. Medijacija pruža dobru šansu za dalji život razvedenih roditelja, prvenstveno za dobar rast i razvoj njihovog djeteta“, objasnila je Lutovac.


bosna i hercegovina Archives - Page 3 of 226 - Bug.ba - Info portal Bugojno\nTag: bosna i hercegovina - Page: 3\nBosna i Hercegovina je komotna i velika zemlja, komotna za sve narode koji u njoj žive, i zato svi narodi ove zemlje trebaju gledati svoj put u ovoj zajedničkoj zemlji, poručeno je sa današnje centralne svečanosti ovogodišnje manifestacije 510. “Dani Ajvatovice”. Nakon klanjanja podne-namaza i učenja dove na platou Ajvatovice, danas je u prisustvu više stotina vjernika završena centralna...\nBosna i Hercegovina otvorit će svoje granice 1. juna, potvrdio je predsjedavajući Vijeća ministara BiH Zoran Tegeltija. Tegeltija je kazao će poslovni ljudi iz inostranstva moći ući u BiH i prije zvaničnog otvaranja granica. “Poslovni ljudi iz inostranstva će državnu granicu moći da prelaze već od ove sedmice, uz obavezno poštovanje svih mjera koje definišu zdravstveni radnici”, rekao je...\nNa današnji dan, 15. aprila 1992. godine, Bosna i Hercegovina je dobila Armiju koja se suprotstavila daleko nadmoćnijem neprijatelju za vrijeme agresije na našu domovinu. Današnji datum, 15. april, obilježava se kao Dan Armije RBiH, budući da je prije 28 godina osnovana odlukom Predsjedništva RBiH, kao jedina legalna i legitimna vojna sila Republike BiH. U najtežim okolnostima agresije na...


Da li je moguće da je kuga imala pozitivan uticaj na čovečanstvo? - National Geographic Srbija\nSuzan de Vit, biolog i antropolog s Univerziteta u Južnoj Karolini, otkrila je da je životni vek ljudi nakon talasa kuge bio duži. Nekoliko vekova pre pandemije, samo 10 odstostanovnika Evrope živelo je više od 70 godina. Nekoliko stotina godina posle talasa Crne smrti, više od 20 odsto ljudi nadživelo je 70 godinu.\nPogledajte i: U Londonu pronađeni skeleti žrtava kuge (VIDEO)\nRanije istraživanje De Vitove pokazalo je da su od kuge stradali uglavnom stari ili oni koji su već bili u lošem zdravstvenom stanju. Ovo otkriće je sa sobom povuklo novo pitanje: da li je kuga funkcioniše po principu selekcije?\nTakođe, oni koji su umrli od kuge imali su određene promene u imunim genima. Kako bi detaljnije ispitala ovaj fenomen, De Vitova je analizirala 464 skeleta iz XI i XII veka i 133 kostura iz perioda između XIV i XVI veka. Uočen je duži životni vek nakon talasa kuge, što bi da znači da su životni uslovi u to vreme poboljšani.\nSaznajte i: Koja životinja je prenosilac kuge?\nMedicina Nova Istraživanja Zanimljivost Kuga Kuga


Američki mediji tvrde da je "žena šišmiš" umešana u tajni vojni projekat o korona virusima - Telegraf.rs\n30/06/21 | 12:07\nIzveštaj američkog NBC-ja pušten je nedugo nakon što je Entoni Fauči tražio od Kine da objavi zdravstvene izveštaje za devetoro obolelih, koji bi navodno mogli da otkriju da li je virus procurio iz laboratorije ili ne\nPeking je više puta demantovao navode da je Institut za virusologiju u Vuhanu stvorio i slučajno pustio korona virus u svet 2019. godine. Doktorka Ši Žengli, čuveni virusolog iz Vuhana, navodno se dovodi u vezu sa dvojicom kineskih vojnih naučnika, koji su sa njom sarađivali na ispitivanju kovida-19, tvrdi američki NBC News u svom izveštaju.\nŠi su kineski mediji prozvali "Žena šišmiš" zbog njenih brojnih istraživanja korona virusa iz slepih miševa, a magazin Tajm uvrstio ju je u listu 100 najuticajnijih ljudi 2020. godine.\nRanije ove godine Ši je oštro odbacila tvrdnje da je Institut za virusologiju u Vuhanu vršio istraživanja sa kineskom vojskom, nakon što su je Amerikanci optužili da je izvodila riskantne eksperimente sa korona virusima iz slepih miševa koji nalikuju SARS-u.\nNBC povezuje dr Ši sa vojnim naučnikom Tonom Jigangom 2018. godine i sa Žouom Jusenom, drugim vojnim naučnikom, koji je preminuo 2019. godine.\nMedij je citirao Dejvida Ašer, bivšeg savetnika Stejt Departmenta, koji je rekao da je "siguran da je kineska vojska finansirala tajni program sa korona virusima". U januaru 2020, Ašer je radio na izgradi izveštaja o aktivnostima unutar Instituta u Vuhanu.\nBivši savetnik je tvrdio da je dobio informacije od stranih naučnika koji su bili u laboratoriji, a koji su navodno unutra videli neke naučnike da nose vojnu odeću. Institut je više puta naveo da ova ustanova radi isključivo u civilne svrhe.\nIzveštaj američkog NBC-a objavljen je nedelju dana nakon što je Entoni Fauči, zdravstveni savetnik Džozefa Bajdena, tražio da Kina objavio medicinske kartone devet ljudi, što bi moglo da rasvetli da li je korona virus procurio iz laboratorije.\nOvi izveštaju su povezani sa trojicom radnika Instituta, koji su se navodno razboleli u novembru 2019, i šest rudara koji su se razboleli nakon što su ušli u pećinu sa slepim miševima 2012. godine. Naučnici su često posećivali pećinu kako bi uzeli uzorke od slepih miševa, a troje od njih je u međuvremenu preminulo.\nU intervjuu za Financial Times, Fauči je rekao da i dalje veruje da je korona virus prešao sa životinje na čoveka, i istakao da su naučnici instituta, sve i da su imali kovid, mogli da ga dobiju od nekog iz okruženja.\nIntervju je usledio nakon što je Fauči tvrdio da su "nedavna otkrića koja sugerišu da je na samom početku pandemije upozoren da je kovid-19 možda bio „projektovan” izuzeta iz konteksta".\nUznemirujuće slike skinute sa sajta instituta u Vuhanu: Eksperimentisali sa miševima bez zaštite?\nOštar preokret u SZO: Teoriju o stvarnom poreklu korone, koju su proglasili zaverom, sada smatraju realnom\nDan kad je kineski doktor probao da podigne uzbunu zbog korone: Ljudi ga se sećaju 2 godine kasnije\nNovinarka rizikovala život pišući o koroni u Vuhanu: Porodica strahuje da neće preživeti zatvor


Obećanje navijačima Partizana, centar ubeđen: "Dobićemo ih!" - Sportske.net\nCentar Partizana ubeđen da će njegov tim dobiti Crvenu zvezdu mts u narednom meču.\nCrvena zvezda vodi sa 1:0, Partizan je ispustio veliku šansu da dobije utakmicu, ključ je bio kraj treće deonice kada su crno-beli vodili sa 11 poena prednosti i tu prednost ispustili na početku poslednje četvrtine jer nisu uspeli da odbrane napade koji su išli preko Filipa Čovića.\nDžok Lendejl je bio ponovo uzdanica Partizana, a sam završetak utakmice, tačnije produžetka, morao je da se odigra bez njega jer je dobio petu ličnu grešku.\n"Mogli smo da dobijemo ovaj meč. Napravili smo velike greške. Iako smo izgubili, mislim da smo prikupili dovoljno samopouzdanja jer vidimo da možemo da ih dobijemo sledeći put i mislim da sigurno hoćemo. Sledeći put treba da budemo bolji u odbrani i da im ne dozvolimo lake poene. Imali su visok procenat šuteva za dva poena, mislim 75 odsto, to je previše. Radićemo na tome tokom nedelje i pobrinućemo se za to da ih dobijemo pred domaćom publikom", rekao je Džok Lendejl.\nEkipa Partizana ima još šest dana da se dobro pripremi za naredni meč koji će se igrati pred navijačima crno-belih.


Građani sve manje krše zabranu kretanja, u Srbiji 249 zaraženih koronavirusom\nNacionalne vesti - Utorak 24.03.2020 - 11:54\nUkupan broj zaraženih koronavirusom u Srbiji iznosi 249. Tri osobe su preminule. Prema preporukama kineskih stručnjaka, širom Srbije, u velikom, broju obaviće se testiranja na Kovid 19.\nTestiranja na Kovid 19 obaviće se u velikom broju FOTO: EPA-EFE\nBroj zaraženih koronavirusom u Srbiji iznosi 249, od čega su tri osobe preminule. Konferencija za štampu na kojoj će prisustvovati predstavnici Vlade Srbije zakazana je za 15 časova, gde se očekuju novi podaci.\nKineski stručnjaci su se u ponedeljak sastali sa predstavnicima Vlade Srbije, kao i kriznim štabovima za suzbijanje koronavirusa i za otklanjanje posledica po privredu.\nNa jučerašnjoj konferenciji za štampu, predsednik Srbije Aleksandar Vučić rekao je da je za borbu protiv koronavirusa neophodno da se ostane kući u perodu između 21 i 28 dana.\nNakon konsultacije sa kineskim stručnjacima, Vučić je rekao da se razmišlja o izolovanju deset glavnih beogradskih opština.\nU Srbiji je još uvek aktuelan policijski čas, te je stanovnicima zabranjeno da na ulicama budu u periodu od 17 časova do pet ujutru.\nŠetnje su dozvoljene samo vlasnicima kućnih ljubimca i to na 20 minuta u periodu od 20 do 21 čas, ne dalje od 200 metara od mesta stanovanja.\nPrivredna komora Srbije saopštava da je napravljena baza od 4.500 autobusa, različitih prevoznih sredstava iz 195 firmi u 99 gradova koji se stavljaju na raspolaganje za prevoz zaposlenih do posla u vreme vanrednog stanja.\nSmanjuje se broj građana koji krše pravila o zabrani kretanja, kaže za RTS direktor policije Vladimir Rebić.\nProteklog dana je oko 250 ljudi prekršilo meru policijskog časa, od kojih je 140 procesuirano i privedeno u tužilaštvo.\nSamoizolaciju je u protekla 24 sata prekršilo oko 230 ljudi.\nEpidemiolog Predrag Kon rekao je za RTS da se iz produženja epidemije prelazi na opciju agresivnog suzbijanja širenja koronavirusa.\nMinistar trgovine Rasim Ljajić rekao je da ove nedelje iz Kine stiže 10 miliona maski i poručio građanima da namirnica ima dovoljno i da ne prave zalihe i redove.


Bez dogovora u Budimpešti – Magazin Plus\nHome/Bez dogovora u Budimpešti\nBez dogovora u Budimpešti\nLideri pet stranaka iz Federacije BiH /FBiH/ na jučerašnjem sastanku sa evropskim komesarom za proširenje Štefanom Fileom u Bumipešti nisu postigli dogovor o provođenju odluke „Sejdić – Finci“.\nPredsjednik HDZ-a 1990 Martin Raguž izjavio je Srni nakon sastanka da je evropski komesar File rekao da je uočen pomak i spremnost da se dođe do dogovora.\nRaguž nije htio da govori o detaljima, već je rekao da se razgovori nastavljaju na dnevnoj bazi i da je Evropska komisija odlučna da pomogne da se dođe do dogovora.\n„Vjerujem da je ovaj razgovor korak naprijed. Ne ide očekivanim intenzitetom, ali ja vjerujem u pozitivan ishod“, dodao je Raguž.\nNa pitanje šta je danas bio „kamen spoticanja“ te nije postignut dogovor, Raguž je rekao da je model provođenja poznat i da se radi na obezbjeđenju garancija da jedan narod drugom ne bira predstavnika u Predsjedništvu BiH.\nLideri pet političkih partija na sinoćnjem sastanku sa specijalnim predstavnikom EU u BiH Peterom Sorensenom u Sarajevu nisu usaglasili konačan model provođenja odluke Suda u Strazburu u predmetu „Sejdić-Finci“, pa su razgovori nastavljeni danas u Budimpešti sa Fileom.\nEvropski komesar za proširenje Štefan File izjavio je nakon sastanka sa liderima pet stranaka da je prepoznao dalji napredak i političku odlučnost lidera da približe stavove. „Ovo je istinski potrebno i ubijeđen sam da se konačan dogovor može postići u nastavku konsultacija. Namjeravamo da nastavimo konsultacije u Briselu na ekspertskom nivou iduće sedmice ukoliko to bude potrebno, nakon neophodnih konsultacija u BiH, a prije nego što budemo u mogućnosti da sazovemo sastanak u formatu kao danas“, rekao je File.\nPrema njegovim riječima, današnje konsultacije u vezi provođenja odluke „Sejdić-Finci“ posebno su se fokusirale na dio koji se odnosi na izbor dva člana Predsjedništva BiH iz Federacije BiH, saopštio je portparol evropskog komesara za proširenje Peter Stano.\nKršćanski blagdan Svi Sveti


Geografska olimpijada traje do 08. avgusta – Info M\nPočetna / Kultura i obrazovanje / Geografska olimpijada traje do 08. avgusta\nGeografska olimpijada traje do 08. avgusta\nN. Stanković 5. августа 2017.\tKultura i obrazovanje Ostavite komentar 693 pregleda\nGrad Beograd je domaćin Četrnaeste svetske geografske olimpijade, čime mu je ukazana velika čast i odgovornost. Termin održavanja olimpijade je od 2. do 8. avgusta, uz učešće oko 500 učesnika iz više od 40 zemalja, navodi se u saopštenju Sekretarijata za sport i omladinu.\nU veoma jakoj konkurenciji za dobijanje organizacije ove manifestacije, u kojoj su bili Minsk (Belorusija), Bali (Indonezija) i Istanbul (Turska), Beograd je dobio najviše glasova. Dobijanjem organizacije ove manifestacije, naš glavni grad staje u red najvećih svetskih metropola, jer su pre njega organizatori bili Moskva i Peking, a posle Beograda planirani su Kwebek i Hongkong.\nSvetska geografska olimpijada je najveći događaj te vrste u svetu, ne samo po broju zemalja učesnica već i po značaju i sadržaju takmičenja na kojem učestvuju mladi uzrasta od 16 do 19 godina. Na 14. olimpijadi učestvuju takmičari iz 44 zemlje iz celog sveta u pratnji svojih profesora. Pored velikog broja aktivnosti u okviru takmičenja, učenici u slobodno vreme imaju priliku da vide sve lepote Beograda.\nOlimpijadu su svečano otvorili član Gradskog veća Dragomir Petronijević, ministar prosvete, nauke i tehnološkog razvoja Mladen Šarčević i direktor Regionalnog centra za talente Nikola Srzentić, a događaju su prisustvovali i gradski sekretar za obrazovanje i dečju zaštitu Slavko Gak, predstavnici ambasada i SANU.\nOrganizator je Regionalni centar za talente Beograd 2, uz podršku Grada Beograda – Sekretarijata za sport i omladinu, ističe se u saopštenju.\nPrethodno Kuglice kreću od ponedeljka\nSledeće Besplatno odnošenje kabastog smeća za vikend


Ništa nije dogovoreno dok sve ne bude dogovreno – Radio Televizija KISS\nAleksandar Vučić izjavio da nije bilo nikakve izmene briselskog sporazuma Beograda i Prištine i da „ništa nije dogovoreno dok sve nije dogovoreno“. On je naveo da mu je teško da objasni i taktiku Beograda jer postoje stvari koje ne sme javno da kaže, ali i poručio da treba imati poverenja u rukovodstvo Srbije jer znaju šta rade.\n„Ne znam ko je izlazio sa kakvim izjavama, ali ovo je stvar koju vam kažem“, rekao je Vučić.\nPredsednik Vlade Srbije Ivica Dačić izjavio je nakon jučerašnjih pregovora u Briselu da se u dijalogu s Prištinom došlo blizu dogovora o formiranju jednog suda za sedam opština na severu Kosova, u kojem će srpski interesi biti zaštićeni.\nDačić je objasnio da će u zgradi suda na severu Kosova biti i Apelacioni sud i istakao da će biti očuvana specifičnost i samosvojnost severa sa srpskom većinom.\nVučić je ranije optuživao prištinske vlasti da „trikovima“ žele da izmene sporazume, odnosno da izdejstvuju da severna Kosovska Mitrovica dobije osnovni sud koji će imati svoje grane u četiri severne kosovske opštine i tri opštine južno od Ibra i dodao da je ideja bila da se time promeni etnička struktura.\nNext story Kfor uživa najviše poverenje građana KiM\nPrevious story Srpska Radikalna Stranka proslavila slavu Sveta Tri Jerarha


NovaEnergija.net » levelovanje levelovanje – NovaEnergija.net\nHome Tags Posts tagged with "levelovanje"\nJužna Koreja je još jednom dokazala da je najgejmerskija nacija na svetu. Gde drugde na svetu postoji zakon koji zabranjuje pomaganje pri levelovanju u igrama?\nJužnokorejska Narodna skupština je nedavno donela amandman zakona o Promociji gejming industrije koji će promeniti mnogo toga. Amandman je dodatak zakona koji je već sadržao kazne za kriminalne aktivnosti poput hakovanja, ilegalne distribucije i licenciranja video-igara, itd.\nDonete promene znače da će se kažnjavati igrači video-igara koji koriste ilegalne načine za napredovanje u online igrama. Zakon podrazumeva da igrači koji budu uhvaćeni u nedelu dobiju dve godine zatvora uslovno, kao i kaznu od 18.000 dolara.\nIlegalno levelovanje u igrama – državni problem\nIlegalno levelovanje se najčešće dešava u igrama Overwatch i League of Legends kada neko angažuje vrhunskog igrača. Taj igrač se zatim uloguje preko naloga naručioca “posla” kako bi pobeđivao u njegovo ime na taj način ubrzavajući napredak u igri. Slično se svojevremeno dešavalo i u igri Diablo 3 kada su igrači angažovani da prelaze nivoe u društvu slabijih igrača koji su tako dobijali mnogo veće “iskustvo”.\nKako su ove akcije postale sve učestalije – postoje čitave kompanije koje “pomažu” igračima – država je odlučila da stane na put ovome. Država je objavila da će agresivno kažnjavati sve koji naplaćuju levelovanje u igrama. Kako se na ovaj način zaobilazi ceo sistem rangiranja igrača po veštini, pravi se šteta developerima igara.\nZamislite situaciju da ste početnik i da naletite na protivnika koji je navodno na vašem nivou a u stvarnosti je lik koji igra igru svaki dan ceo dan – za novac. Kad vas tako nekoliko puta ispraši neki početnik odustaćete od igranja zar ne? Manje igrača znači manje profita za kompanije, a samim tim i državu.\nIzvor: Inven / PC Press\nZatvorska kazna za levelovanje u igrama was last modified: December 11th, 2018 by Ivana Karanović


Neæe "na struju" – Evropljani bi benzince i dizelaše - B92.net\nNeæe "na struju" – Evropljani bi benzince i dizelaše\nPrema novom istraživanju koje je objavila Mazda, gotovo 60% evropskih vozaèa i dalje želi motore sa unutrašnjim sagorevanjem i vidi pozitivnu buduænost za benzinske i dizel motore.\nsreda, 14.02.2018. | 09:10\nKroz istraživanje Mazda Driver Project - sprovedeno zajedno sa agencijom Ipsos MORI - anketirano je 11.008 ljudi na kljuènim evropskim tržištima, a proseèno 58% smatra da "još predstoje velike inovacije i poboljšanja na benzinskim i dizel motorima" (65% u Poljskoj i više od 60% u Nemaèkoj, Španiji i Švedskoj).\nNavedeni rezultati pokazuju da potrošaèi ne moraju nužno da dele mišljenje mnogih organizacija prema kojima motori sa unutrašnjim sagorevanjem nemaju ulogu u buduænosti automobila.\nTo je dodatno potkrepljeno èinjenicom da se 31% vozaèa "nada da æe dizel automobili i dalje postojati" u vreme dok elektrièni automobili postaju brojnijii, s tim da se brojka u Poljskoj penje do 58%.\nIstovremeno, u proseku 33% vozaèa navodi da bi, ako bi troškovi bili isti kao za elektrièni automobil, "radije odabrali benzinski/dizel automobil" - u Italiji je èak 54% izrazilo ovo mišljenje.\nUprkos zamahu koji dobijaju autonomna vozila, samo 33% vozaèa "pozdravlja dolazak samovozeæih automobila", s tim da podrška pada na samo 25% u Francuskoj i Holandiji.\nKao inicijator ovog istraživanja, Mazda veruje da je vožnja veština koju ljudi žele da zadrže u buduænosti. To je aktivnost koja može biti zabavna i funkcionalna, a mnogi bi želeli da buduæe generacije zadrže tu veštinu.\nTakva razmišljanja i stavovi svakako su vidljivi u rezultatima istraživanja koji su pokazali znaèajnu emocionalnu povezanost izmeðu automobila i vozaèa.\nNa primer, proseèno 69% vozaèa "se nada da æe buduæe generacije i dalje imati moguænost da voze automobile" - ta brojka iznosi èak 74% u Poljskoj i 70% ili više u Velikoj Britaniji, Nemaèkoj, Francuskoj i Švedskoj ,


Dodik: Zbog bošnjačkih stranaka nezahvalno prognozirati dogovore stranačkih lidera | Poskok.info\nDodik: Zbog bošnjačkih stranaka nezahvalno prognozirati dogovore stranačkih lidera\nPredsjednik SNSD-a Milorad Dodik ocijenio je da je jučerašnji sastanak sedmorice predsjednika najjačih stranaka u BiH pokazao otvoren sukob političkih koncepcija stranka bošnjačkog naroda, te da nije siguran da li je moguće postići dogovor o temama koje su ostale otvorene.\n“U nastojanju da se jedni očuvaju na vlasti, a drugi da promoviraju svoje političke ideje i opet očuvaju na vlasti, došlo je do raskola koji se mogao vidjeti i na jučerašnjoj press – konferenciji”, kazao je Dodik kometirajući jučerašnji sastanak “sedmorke” u Banjoj Luci.\nOn kaže da je stoga u BiH nezahvalno prognozirati moguće rezultate razgovora i dogovora. Ponovoviši da je BiH državna zajednica, sastavljena od dva entiteta, što jedni priznaju, a drugi ne, Dodik je dodao da je u takvom političkom pristupu teško očekivati da dođe do dogovora. Iznio je i ocjene da se BiH vještački održava.\n“Bosna pokazuje svoju nesposobnost da živi. Ona je, ionako, sklepana, i održava se inatom i voljom međunarodnog faktora. Inače, sve što se u njoj dešava godinama unazad, pokazuje da je to potpuno vještački, iluzoran organizam, koji uporno i iznova pokazuje svoju neefikasnost. Ali, zbog nekih sujeta stranaca, uvijek se traži njeno opstojanje i preživljavanje”, ustvrdio je Dodik u izjavi novinarima u Laktašima.\nKomentirajući mogući dogovor stranka u FBiH o provođenju odluke “Sejdić-Finci” kada je u pitanju izbor u Domu naroda, Dodik je rekao da “djeluje fer, jer će srpskoj nacionalnoj zajednici omogućiti realno političko predstavljanje”. On kaže da će tamo gdje je koncentriran najveći broj Srba u FBiH, u Drvaru, Grahovu i Glamoču, ponuđeno rješenje omogućiti da imaju najviše predstavnika.\n“To će biti prilika da se njihovi predstavnici u Domu naroda FBiH na pravi način založe za interese srpskog naroda u FBiH. Predloženo rješenje djeluje fer, ali je to samo dio političkog dogovora i treba da dođe do promjene Ustava FBiH, a to nikada nije jednostavno. Zato treba sačekati da se riješi problem izmjena Ustava FBiH kako bi se vidjelo da li je to održivo i definitivno rješenje”, zaključio je predsjednik SNSD-a.\n13 sekundi prije by djuro


Ekonomija - datum: 2019-11-14 NIKŠIĆKA KOMPANIJA UNIPROM METALI SARAĐUJE SA PLJEVALJSKIM PREDUZEĆEM TIM KOMPANI\nVeselin Pejović Pejović u poslu sa Šarićevim ortacima Kompanija Uniprom metali, biznismena Veselina Pejovića, pomaže preduzeću Tim kompani, koje se povezuje sa mrežom firmi bliskih braći Šarić, stručnim kadrom i izradom projektne dokumentacije u okviru posla eksploatacije kamena u Opštini Pljevlja\nNikšićka kompanija „Uniprom metali“, biznismena Veselina Pejovića, sarađuje sa pljevaljskim preduzećem „Tim kompani“, âkoja je povezana sa mrežom firmi bliskih braći Šarić. To se može zaključiti na osnovu podataka iz Elaborata procjene uticaja na životnu sredinu za površinsku eksploataciju i preradu tehničko-građevinskog kamena iz ležišta „Rajčevo brdo“ u Opštini Pljevlja.\nOpština Pljevlja objavila je 21. oktobra ove godine da je preduzeće „Tim kompani“ podnijelo zahtjev za davanje saglasnosti na elaborat. U tom dokumentu, u koji je „Dan“ imao uvid, navedeno je da firma „Uniprom metali“ pomaže Šarićevim ortacima stručnim kadrom i izradom projektne dokumentacije.\n– Investitor posjeduje Elaborat o kategorizaciji, klasifikaciji i proračunu rezervi od 24. decembra 2010. godine sa stanjem radova od 31. decembar 2009. godine, koji je izrađen od strane JU „Zavoda za geološka istraživanja“ iz Podgorice, koji je revidovan u skladu sa Zakonom o geološkim istraživanjima. Elaborat je izrađen nakon izvođenja detaljnih geoloških istraživanja, čiji su rezultati detaljno obrazloženi u sklopu izvještaja koji čine sastavni dio predmetnog dokumenta. Investitor se opredijelio za izradu Glavnog rudarskog projekta eksploatacije tehničko-građevinskog kamena u okviru kojeg bi se detaljno razradio plan eksploatacije kao i rješenje postrojenja za preradu tehničko-građevinskog kamena. U skladu sa tom namjerom ostvarena je saradnja sa kompanijom „Uniprom metali“ d.o.o. iz Nikšića, koja u sklopu definisanih djelatnosti posjeduje stručni kadar i ispunjava zakonske uslove za izradu projektne dokumentacije u oblasti rudarstva. Glavni rudarski projekat je prihvaćen od strane Komisije za tehničku kontrolu (reviziju) – piše, između ostalog, u Elaboratu procjene uticaja na životnu sredinu za površinsku eksploataciju i preradu tehničko-građevinskog kamena iz ležišta „Rajčevo brdo“.\nNa oglase za dodjelu ugovora o koncesiji za eksploataciju mineralne sirovine tehničko-građevinskog kamena na ležištima „Rajčevo brdo“ i „Otilovići“, pljevaljska kompanija „Tim kompani” jedina je u prošloj godini dostavila ponudu. Na osnovu dokumenta koji je objavljen u martu 2018. godine na sajtu Ministarstva ekonomije, „Tim kompani“ je kao jedini ponuđač osvojio 97 poena od mogućih 100.\n– „Tim kompani“ je za oba ležišta ponudio sedam odsto od tržišne vrijednosti bilansnih ili eksploatacionih rezervi tehničko-građevinskog kamena – piše u dokumentu.\nPljevaljska kompanija je, kako se navodi u dokumentu, za oba ležišta ponudila rok trajanja koncesije od 21 godinu, od čega godinu za izradu geološke i rudarske tehničke dokumentacije i pripremne radove, a 20 godina za eksploataciju mineralne sirovine. Ponuđač na oba nalazišta planira zapošljavanje deset radnika na površinskom eksploatacionom kopu, s tim da već ima 36 zaposlenih.\nPosao od 1,2 miliona eura\n„Dan“ je u aprilu ove godine objavio da je Elektroprivreda (EPCG) angažovala firmu „Tim kompani“ za poslove tipskog remonta kotlovskog postrojenja i uređaja pomoćnih postojenja TE Pljevlja. Radi se o poslu čija je ukupna vrijednost 1,2 miliona eura.


Predsednik Izraela pozvao Vučića da izrazi podršku Srbiji\nApril 06, 2020 10:26\nPredsednik Srbije Aleksandar Vučić razgovarao je danas telefonom sa predsednikom Izraela Ruvenom Rivlinom, koji je rekao da je svojim pozivom želeo da izrazi podršku predsedniku Vučiću i narodu Srbije u borbi protiv zarazne bolesti KOVID-19.\nDvojica predsednika su se saglasili da koronavirus ne poznaje državne granice i da je međunarodna saradnja od vitalnog značaja za uspešno suprotstavljanje širenju zaraze, saopštila je Služba za saradnju sa mediijma predsednika Republike.\nOni su međusobno izrazili žaljenje zbog žrtava bolesti u Srbiji, odnosno u Izraelu i izrazili nadu da će preduzete mere predostrožnosti uticati da broj izgubljenih života bude što manji.\nVučić je rekao da se sa zadovoljstvom seća svojih susreta sa predsednikom Rivlinom u Beogradu, odnosno u Jerusalimu i da očekuje da Srbija i Izrael nastave da razvijaju svoje bilateralne odnose i raznovrsnu saradnju.\nOn je podsetio na to da su srpski i jevrejski narod tokom istorije delili istu sudbinu, posebno u Drugom svetskom ratu, i naglasio da u Srbiji nema, niti će biti antisemitizma.\nAleksandar VučićRuven RivlinIzraelsrbijakoronavirusKOVID 19\nVozom iz Kine stiglo još 300 tona medicinske opreme 7\nU Srbiji treći put bez žrtava, treći put isti broj novozaraženih - 34 11\nU Srbiju stigao voz sa medicinskom opremom iz Kine 31\nAktivnost virusa smanjena, epidemija se stišava 18\nObijena škola u Sušici, ukradeni računari 111


MKO u RS prošle godine zaradile 805.000 KM - INFORMACIJA JE KAPITAL - Capital.ba\nMKO u RS prošle godine zaradile 805.000 KM\n11. mar. 2011. 12:19 Objavljeno u FINANSIJE\nSARAJEVO, Sedam mikrokreditnih organizacija koje posluju u Republici Srpskoj prošle godine ukupno su ostvarile 805.000 KM dobiti.\nProšlogodišnji prihodi ovih mikorkreditnih organizacija manji su za 11 odsto, ali smanjeni su rashodi za 20 odsto, tako da je ostvaren pozitivan finansijski rezultat, za razliku od prethodne godine kada su poslovali sa gubitkom.\nBilansna aktiva četiri mikrokreditne fondacije i tri mikrokreditna društva prošle godine iznosila je 279,4 miliona KM i manja je za 12 odsto nego 2009. godine, dok im je ukupni kapital porastao za jedan odsto i iznosio je 59,1 milion KM, od čega se 98 odsto odnosi na mikrokreditna društva.\nUkupni krediti koje su mikrokreditne organizacije lansirale prošle godine manji su za devet odsto i iznosili su 229 miliona KM, pri čemu se 93 odsto kredita odnosi na fizička lica.\nZaduženost građana RS iznosila je 187 KM po stanovniku i manja je za 30 odsto u odnosu na prethodnu godinu, podaci su Agencije za bankarstvo Srpske.\nDospjela potraživanja smanjena su za sedam odsto i iznose 2,3 miliona KM ili jedan odsto ukupnih kredita mikrokreditnih organizacija, a 92 odsto se odnosi na kredite fizičkim licima.\nBudžetski prihodi 1.176.600.000 KM\nSmanjenje bilansne sume za tri odsto\nNa račune starih deviznih štedišta doznačen iznos drugog kupona\nSpoljnotrgovinski promet veći za 19 odsto\nVrijednost izvršenih radova 3,01 milion KM\nZabranjen uvoz pošiljke jezgre oraha iz Rumunije


Zelenski: Nećemo odgovoriti na ruske provokacije, spremni smo za dijalog\nSvet Autor:Beta20. feb. 202208:1529 komentara\nIzvor: SERGEI SUPINSKY / AFP\nUkrajinski predsednik Volodimir Zelenski izjavio je u telefonskom razgovoru sa francuskim kolegom Emanuelom Makronom da Ukrajina neće odgovoriti na ruske provokacije na istoku i da je spremna za dijalog sa Rusijom.\n„On (Zelenski) izrazio je volju da Ukrajina ne odgovori na provokacije duž linije fronta (na istoku te zemlje)“, saopštila je Jelisejska palata koja je pozvala na ulaganje „poslednjih napora“ da se izbegne „veliki sukob“ u Ukrajini.\nZelenski: Ukrajina je na putu u NATO, moramo da dobijemo sistem garancija\n18. feb. 2022 23\nUkrajinski predsednik: Ne znam šta Putin želi, zato predlažem da se sastanemo\n19. feb. 2022 21\nZa danas je zakazan telefonski razgovor Makrona i ruskog predsednika Vladimira Putina.\nZelenski je predložio juče sastanak sa svojim ruskim kolegom u trenutku sve većeg straha od ruske invazije na Ukrajinu.\n"Ne znam šta ruski predsednik želi, zato predlažem da se sastanemo", rekao je Zelenski na Minhenskoj bezbednosnoj konferenciji.\nDodao je da je Ukrajina "štit Evrope" protiv ruske vojske i pozvao zapadnjake da povećaju svoju pomoć.\n"Cenimo svaku pomoć, ali svi moraju da shvate da to nisu dobrotvorni prilozi koje Ukrajina treba da traži... To je vaš doprinos bezbednosti Evrope i sveta. Tamo gde je Ukrajina bila štit osam godina", rekao je Zelenski.\nEmanuel MakroninvazijaRusijatenzijeUkrajinaVladimir PutinVolodimir Zelenski\nRuski i kineski nuklearni bombarderi "ispratili" Bajdena iz Azije


Brojnim poboljšanjima i novinama koje nudimo, želimo da vam pojednostavimo praćenje najvažnijih vesti iz zemlje i sveta.\nPrateći svetske trendove, nudimo vam platformu na kojoj ćete lako doći do najaktualnijih vesti, ekskluzivnih video snimaka, atraktivnih fotogalerija.\nVaše priče i snimke sada nam možete slati putem obrasca „Čitaoci reporteri“.\nSve naše videe sada gledajte na moderniji način, u korak s najboljim svetskim trendovima.\nPratite novi N1 portal i aplikaciju i budite tačno i pravovremeno informisani o najvažnijim događajima u zemlji i svetu.\n← Protest grčkih novinara u okviru generalnog štrajka zbog mera štednje


10 najboljih hotela koji primaju kućne ljubimce - Ispica\nHoteli koji dozvoljavaju kućne ljubimce - Ispica, Italija\nHoteli koji primaju kućne ljubimce - Ispica\nBr. 1 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 2 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 3 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 4 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 5 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 6 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 7 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 8 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 9 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 10 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 11 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 12 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 13 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 14 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 15 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 16 od 16 – objekti sa najboljim odnosom cena/kvalitet – Hoteli koji primaju kućne ljubimce - Ispica\nBr. 18 od 26 – noćenje s doručkom – Ispica


Muzičke škole iz Srpske na "Muzičkim susretima" u Trebinju | Trebinje Live\nMuzičke škole iz Srpske na "Muzičkim susretima" u Trebinju\nU Muzičkoj školi večeras je održan prvi „Muzički susret“ na kome su učestvovali učenici i profesori Muzičke škole “Konstantin Babić“ iz Prnjavora, solisti iz Muzičke škole “Sveti Roman Melod” iz Nevesinja, Muzičke škole iz Foče i hor srednje Muzičke škole iz Trebinja.\nDirektor škole iz Prnjavora Đorđe Kovačević rekao je da ovo okupljanje znači saradnju škola koja su udaljene.\n„Ovo bi trebala biti praksa za budući period da zajedno komuniciramo, razmjenjujemo iskustva kako između profesora tako i učenika. Inzistiraćemo da ovo bude vid tradicionalnog okupljanja svake godine na drugom mjestu“, rekao je Kovačević.\nOn je istakao da škola čiji je diretor ima oo 200 učenika, a ove školske godine ispratili su drugu generaciju maturanata.\nIdeja za "Muzičke susrete" došla je od direktora ovih ustanova, kako bi se pokazao da muzičke škole dobro funkcionišu kako na lokalnom nivou, tako i republičkom.\nJednočasovni koncert oduševio je publiku, a dirigent Milisav Sukonjica sa svojim horom na kraju se predstavio sa pjesmom kompozitora Dušana Pokrajčića, brazilskom tradicionalnom, renesansnom kompozicijom i obradom pjesme grupe „Kvin“.


Vreme 932 - Makedonija: Turobne prognoze -->\nVlada predlaže najveći budžet u istoriji, a eksperti pozivaju na stezanje kaiša\nISTI PROBLEM(I): Boris Tadić i makedonski predsednik Branko Crvenkovski\nZavršavajući godinu političkih razočaranja u kojoj, i pored svih očekivanja i nada, Makedoniji nije određen datum za početak pregovora sa EU zbog grčkog suprotstavljanja usled nerešenog spora zbog imena, država nije postala ni članica NATO-a, makedonske vlasti se uz izražen stepen optimizma pripremaju za novu godinu ekonomskih izazova. Iako se temelji tog optimizma teško mogu pronaći u podacima statističara i izjavama privrednika, medijskom kampanjom koja je dosad neviđena na makedonskim prostorima, kabinet premijera Nikole Gruevskog ubeđuje javnost u kvalitet postignutih rezultata u prvih 100 dana vladavine i najavljuje spremnost države da se suprotstavi krizi i pored brojnih mračnih prognoza u medijima.\nDIJAGNOZA: Međunarodna rejting agencija "Fič" je smanjila kreditni rejting Makedonije sa dosadašnjeg pozitivnog na – stabilni, čime je samo osnažena rezervisanost potencijalnih stranih investitora i kreditora. S druge strane, prognozira se i neizbežno smanjenje rasta bruto domaćeg proizvoda sa 5,5 procenata u ovoj godini na 4,5 procenta sledeće godine. Bivši ministar finansija Dževdet Hajredini je procenio da će doći do usporavanja ekonomskih tokova u zemlji, pošto sadašnji rast nije posledica povećanih investicija, već povećane javne potrošnje i finansiranja neproduktivnih projekata koji ne poboljšavaju materijalnu osnovu makedonske privrede.\nU prošlonedeljnom izveštaju Evropske komisije nabrojani su problemi makedonske ekonomije – trgovački deficit, strukturne reforme, nezaposlenost, problemi u energetskom sektoru... I pojedini makedonski stručnjaci upozoravaju da će nepovoljna kretanja u svetskoj ekonomiji sniziti ionako nedovoljan nivo direktnih investicija i da će doći do smanjene potražnje. Ipak ističe se da vlada može da pripremi strategiju za ublažavanje posledica globalne ekonomske krize.\nVlada, pak, kao deo svoje strategije, bilduje budžet za 2009. godinu. Krajem nedelje makedonski ministar finansija će predati predsedniku Sobranja planirani budžet za sledeću godinu, koji je sa predviđenih 2,7 milijardi evra najveći od proglašavanja nezavisnosti! Na prve reakcije dela eksperata da je toliki budžet nepotreban i da male zemlje kao Makedonija recesiji treba da se suprotstave štednjom, vlada odgovara da će se izazovima svetske ekonomske krize suprotstavljati razvojnom komponentom budžeta, a da su sredstva predviđena delom i za kapitalne investicije u železničku i putnu infrastrukturu i u energetski sektor.\nI pored umirujućih izjava predstavnika vlasti, po kojima Makedonija za sada ne oseća udarni talas svetske krize, pojedini stručnjaci u medijima upozoravaju da će građani sledećih godina plaćati da bi se pokrio budžetski deficit, ako se vlasti na vreme ne suoče sa neizbežnim periodom stezanja kaiša. "Naše kompanije su nekonkurentne kad cena proizvoda pada. Recesija će smanjiti potražnju ionako devalviranih artikala. Sve to će dalje povećavati trgovački deficit i gurati ekonomiju u još goru situaciju", izjavio je skopskom "Dnevniku" profesor na Univerzitetu Jugoistočne Evrope, Abdulmenaf Bedžeti.\nDEFICIT: Prema podacima Državnog zavoda za statistiku, trgovački deficit Makedonije je do septembra ove godine sa prošlogodišnjih 1,06 milijardi narastao na čak 2,22 milijarde dolara, platežna moć države se smanjuje, a pokrivenost uvoza izvozom pala je sa prošlogodišnjih 69,4 na 58,5 odsto. Ove godine ukupan izvoz (najvećim delom feronikl i proizvodi metalurške industrije) iznosio je 3,14 milijardi, a uvoz, u kome su najzastupljeniji nafta, električna energija i vozila – 5,3 milijarde dolara. I dok Makedonija mora da uvozi skupu električnu energiju, zbog pada cena nikla i feronikla na svetskom tržištu, krizu za sada najviše osećaju zaposleni u glavnoj izvoznoj grani – crnoj i obojenoj metalurgiji (preko 40 odsto učešća u ukupnom izvozu), kao i u tekstilnoj industriji, u kojima je zaposleno oko 60.000 lica i gde se već najavljuju otpuštanja.\nPored tekstilaca i metalaca, prve žrtve krize su makedonski građevinci, kako redovno zaposleni u građevinskim firmama čiji se obim radova u državama eks-Jugoslavije smanjio za 33,9 odsto, tako i oni koji preko raznih posredničkih agencija ili "na crno" rade na gradilištima u Sloveniji i Crnoj Gori. Zbog gubitaka, brojne slovenačke firme su počele da otpuštaju privremeno angažovane građevince, među kojima su Makedonci značajno zastupljeni.\nI bankari i monetarna vlast umiruju javnost da su makedonske banke stabilne, da su depoziti sigurni i da nema nikakve potrebe da građani povlače štedne uloge iz banaka. Ali deo kamata je počeo da raste, a eksperti najavljuju i neminovno smanjenje priliva deviza u Makedoniju, čiji su pošiljaoci pripadnici brojne makedonske dijaspore u prekookeanskim zemljama i etnički Albanci – gastarbajteri u zapadnoevropskim zemljama. Novčane pošiljke iseljenika i radnika na privremenom radu u Zapadnoj Evropi godinama su punile devizne rezerve, ali će globalna kriza sigurno uticati i na njihovu visinu i na dinamiku.\nSpecifičan slučaj u Makedoniji je i zemljotres na berzi, na kojoj se indeks deset najlikvidnijih kompanija MBI-10 u toku poslednjih godinu dana srozao za 70 procenata, a najjače kompanije su, prema medijskim izveštajima, izgubile milijardu evra od svoje vrednosti u odnosu na 31. avgust prošle godine.


Đurić (DJB): Teret štednje i u 2018. godini na leđima građana, dok država rasipa | Autonomija\nĐurić (DJB): Teret štednje i u 2018. godini na leđima građana, dok država rasipa\n"Država služi kao mesto za namirivanje stranačkih kadrova"\nRepublički poslanik Pokreta Dosta je bilo Vladimir Đurić izjavio je danas da je iz Predloga budžeta Srbije za 2018. godinu jasno da se teret štednje i dalje prebacuje na građane, dok s druge strane država na uštedama ne radi skoro ništa.\n“Sa jedne strane, država na smanjenje penzija i plata u javnom sektoru štedi oko 41 milijardu dinara. Sa druge strane, potroši 21 milijardu za otplate po garancijama na kredite onima koji ne mogu da ih vrate. Država je čak primorana i da se zaduži za još 4,65 milijardi za te garancije. Ujedno potrošimo oko 18 milijardi za sudske kazne, penale i naknade šteta pričinjenih od strane državnih organa. Sav novac koji je ušteđen od smanjenja plata i penzija potroši se na ovaj način”, rekao je Đurić agenciji Beta.\nDodao je da se, pored toga, potroši više od 40 milijardi na subvencije investitorima koji novcem građana otvaraju radna mesta na kojima ti isti građani rade niskokvalifikovane i slabo plaćene poslove.\nPrema njegovim rečima, u budžetu su predviđene četiri milijarde dinara za kancelariju Tomislava Nikolića za saradnju sa Rusijom i Kinom, a tom saradnjom se već bavi Ministarstvo spoljnih poslova, kao i za kabinete ministara bez portfelja, kojima se već bave druga ministarstva “sa portfeljom”, zatim za potpredsednike vlade koji su ujedno i ministri i imaju i ministarske kabinete, i za vladinu kancelariju za elektronsku upravu.\n“To jasno pokazuje da država služi kao mesto za namirivanje stranačkih kadrova i nagrađivanje za njihove partijske zasluge, dok se teret štednje prebacuje na građane i privredu”, kazao je Đurić.


- Nadamo se da će se na toj sednici otvoriti rasprava kakva je potrebna ovom društvu i na kojoj će moći da se čuju i stavovi vlasti i stavovi opozicije - ravnopravno - naveo je Jovanović i istakao da je parlament mesto gde o Kosovu treba da se razgovara, saopšteno je iz LDP.\nJovanović ističe da je posebna sednica o Kosovu prilika da se na ozbiljan i odgovoran način međusobno razgovara, a da se Srbija nalazi pred ozbiljnim izazovima i da mora čuvati normalnost u društvu.\n- Naš stav o tom pitanju najmanje zavisi od toga šta će reći Vučić, koji će se tamo pojaviti, ili šta će reći nacionalistički deo opozicije, koji možda ovog puta izađe iz šatora i pređe ulicu da uđe u salu. I za jedne i za druge smo izdajnici zato što smo ih na vreme upozoravali da je u Srbiji nužno suočavanje sa kosovskom realnošću, koju ne možemo i ne smemo ignorisati - naveo je Jovanović.\nPrema njegovim rečima, potreban je kompromis sa kosovskim Albancima "po svaku cenu", kao i da kompromis prati trajni mir koji bi ljudima omogućio da nesmetano žive, rade, posluju.\n- Svaka druga opcija tera nas u dodatnu marginalizaciju, u kojoj ćemo se nalaziti sami, bez razumevanja sveta za nas i naše odnose - ocenjuje Jovanović.\n- Znali smo kolika je cena ignorisanja realnosti i upozoravali sve u Srbiji da ćemo na kraju završiti u slepoj ulici, sami, i da nas neprihvatanje tada ponuđenih rešenja vodi samo ka još gorim za nas i naše interese - podseća Jovanović.\nOn kaže da će se 11 godina posle toga raspravljati o Kosovu, ali "uskraćeni za čitavu jednu deceniju dobrih rešenja i predloga".\nNova sednica Skupštine Srbije u utorak, 30. oktobra\nOštra polemika Boška Obradovića i ministra Stefanovića u Skupštini oko EU i Kosova i Metohije (VIDEO)


Vučić je u ponedeljak najavio da će do Sretenja biti donet dodatni paket pomoći privredi.\nPodrška za nezaposlene tek treba da bude definisana, kažu u tom ministarstvu. Kako stoji u evidenciji Nacionalne službe za zapošljavanje, krajem 2020. godine bilo je ukupno 492.619 nezaposlenih osoba u našoj zemlji.\nIstakao je da je tim sistemom obuhvaćeno 1.052.000 zaposlenih. Vučić je naveo da će to najverovatnije biti pomoć u vidu isplate dva ili tri puta po pola minimalca.\nKazao je da će biti i sektorske pomoći za turizam, za hotelijere, turističke agencije, vodiče, za autobuske prevoznike, sa još pola minimalca.\n← “Vučić se previše približio Trampu…”\nRaspored kako se od ponedeljka ide u školu →\nVUČIĆ SE OGLASIO IZ DAVOSA: “To je naš put u budućnost i naša šansa”


Favoriti meseca 2015: March favourites. - Život Šećerne Pilule\nNaravno, nastavljam u duhu muzike i svirki. Druga stavka ovog meseca su mojih najomiljenijih pređenih dve stotine kilometara, konačan susret sa mojom ženom, upoznavanje sjajnih ljudi, kao i sjajna svirka i prilika da budem prva osoba koja je intervjuisala mlade nade rokabili panka.\nDefinitivno mi je jedna od omiljenih stvari ovog meseca ta što sam uspela da kupim kartu za Blind Guardian. Ne mogu da dočekam devetnaesti maj! Da, znam da je tek april...\nOno što mi je posebno drago ovog meseca je poseta redakciji B92. Iako nije bilo onoliko sjajno koliko sam očekivala da će biti, jako mi je drago da sam imala priliku da odem tamo, da prisustvujem prenosu uživo, obiđem neke od studija i vidim kako ljudi tamo rade.


Erdogan prvi čestitao Micotakisu na pobedi - Sputnjik Srbija\n22:17 07.07.2019 (osveženo 22:57 07.07.2019) Preuzmite kraći link\nTo je javila grčka agencija ANA, pozivajući se na neimenovane izvore u Novoj demokratiji.\nKako se navodi, Erdogan je poželeo sreću Micotakisu koji je istakao da se zalaže za ponovno uspostavljanje grčko-turskih odnosa na osnovama poštovanja međunarodnog prava i iskrenog dijaloga, od čega bi koristi imala oba naroda.\nPredsednik Srbije Aleksandar Vučić razgovarao je večeras telefonom sa Kirjakosom Micotakisom i čestitao mu pobedu na parlamentarnim izborima.\nPredsednik Vučić je Miciotakisu, koji sutra preuzima dužnost premijera Grčke, poželeo mnogo uspeha u radu.\nOn je izrazio uverenje da će dobri odnosi Srbije i Grčke u budućnosti biti još bolji i da će saradnja dveju zemalja nastaviti da se razvija na obostranu korist, navedeno je u saopštenju službe za saradnju s medijima predsednika.\nPredsednik Evropske komisije Žan-Klod Junker čestitao je večeras lideru grčke Nove demokratije Kirjakosu Micotakisu na, kako je naveo, čistoj pobedi na parlamentarnim izborima.\n„Imam apsolutno poverenje u vaše lične sposobnosti i sposobnost Grka da ispišete novo i svetlije poglavlje u istoriji vaše zemlje. Možete da računate na moju ličnu podršku i podršku Evropske komisije u postizanju tog cilja“, naveo je Junker u čestitci.\nOn je istakao da je grčki narod mnogo toga pretrpeo u poslednjih deset godina, ocenivši da dostojanstvo, izdržljivost i posvećenost Evropi, koje su pokazali, zaslužuju poštovanje, prenosi ANA.\nJunker smatra da je veliki uspeh Evropske komisije bio to što je pomogla Grčkoj da „okrene novu stranu, izađe iz krize i planira svoju budućnost“.\n„Grčka je trenutno u poziciji koju zaslužuje, u srcu Evrope i evrozone. Mnogo toga je postignuto, ali mnogo toga treba još da bude urađeno“, poručio je Junker.\nKonzervativna Nova demokratija pobedila je na prevremenim parlamentarnim izborima u Grčkoj, porazivši vladajuću Sirizu grčkog premijera Aleksisa Ciprasa, pokazuju preliminarni rezultati.\nMicotakis će sutra položiti zakletvu za kao novi premijer Grčke, a posle toga obaviće se primopredaja dužnosti, rekao je izvor iz Nove demokratije za agenciju ANA.\nKirjakos Micotakis, Redžep Tajip Erdogan, izbori, Turska, Grčka


Milunović: 16. mart – važan datum u istoriji srpskog naroda | Palelive.com\nPočetna Novosti Grad Istočno Sarajevo Milunović: 16. mart – važan datum u istoriji srpskog naroda\nMinistar rada i boračko-invalidske zaštite Republike Srpske Duško Milunović izjavio je danas da je Vlada Srpske ustanovila 16. mart – dan sjećanja na egzodus Srba iz Sarajeva kao 26. važan datum u istoriji srpskog naroda.\nMilunović je na Palama, gdje je prisustvovao kulturno-duhovnom programu povodom 23 godine od završetka egzodusa sarajevskih Srba, istakao da je burna srpska istorija uslovila da se moraju slaviti, kako uspjesi, odnosno pobjede i bitke, tako i mnoga stradanja Srba.\nOn je rekao da su Srbi, odmah nakon ubistva srpskog svata Nikole Gardovića u martu 1992. godine, shvatili šta im se na prostoru BiH sprema, te su uzeli puške i herojski se borili da odbrane svoja ognjišta i ne izgube nijedan metar srpske teritorije.\n“Sarajevsko-romanijski korpus je hrabro branio svoje položaje, podnio strašne žrtve – 4.000 boraca je položilo život za spas svojih porodica, svoja ognjišta i svoju slobodu i otadžbinu”, rekao je Milunović i dodao da političkom odlukom u Dejtonu 1995. godine Srbi nisu dobili prostore koje su odbranili.\nPodsjetivši da su na području Sarajevsko-romanijske regije srpski borci i civili neprestano bili izloženi borbenim dejstvima, Milunović je naveo da je u 10 sarajevskih opština ubijeno 6.377 Srba.\nPrema njegovim riječima, Srbima u Sarajevu, u tom periodu, ništa nije preostalo već da napuste odbranjena u ratu vijekovna ognjišta.\nPredsjednik Boračke organizacije Republike Srpske Milomir Savčić rekao je da se egzodus sarajevskih Srba ne može uporediti ni sa čim sličnim u srpskoj istoriji.\n“Oni su junački odbranili svaki pedalj srpske zemlje, slobodu svog naroda, ali su, iz bezbjednosnih razloga, napustili svoja ognjišta 1995. godine, čime su pokazali svijest i patriotizam da žive u Republici Srpskoj”, rekao je Savčić.\nOn je naveo da se srpski narod, nakon izgubljenih bitaka uglavnom pokretao sa svojih ognjišta, ali da to nije bilo u ovom slučaju.\nSavić kaže da u srpskom jeziku ne postoji prava riječ koja bi na pravi način opisala i oslikala egzodus sarajevskih Srba.\nGradonačelnik Istočnog Sarajeva Nenad Vuković rekao je da sarajevski Srbi nisu otišli sa svojih ognjišta, kako se to plasiralo u muslimansko-hrvatskim i inostranim medijima, zbog nevještih i brzopletih političkih odluka, već iz bezbjednosnih razloga.\n“To je bila odluka naroda i kolektivna i pojedinačna, isključivo i prvenstveno iz bezbjednosnih razloga”, istakao je Vuković.\nOn je dodao da to nije ishitrena već odgovorna i ozbiljna odluka ljudi koji su morali otići iz pet opština koje su pripadale Republici Srpskoj i u tom periodu gradu Srpskom Sarajevu.\nU kulturno-duhovnom programu u Kulturnom centru na Palama učestvovali su guslar Dušan Pejić, hor Filozofskog fakulteta, dirigent i solista Jelena Čamur, uz klavirsku pratnju Marije Mastilo, a priređena je izložba fotografija koja svjedoče o potresnom iseljavanju sarajevskih Srba u zimu 1995/1996. godine.\nU sklopu sjećanja na egzodus sarajevskih Srba služen je pomen i položeni vijenci na Vojničkom spomen-groblju “Mali Zejtinlik” na Sokocu, te služen parastos u Manastiru Svetog Georgija na Ravnoj Romaniji za sve Srbe stradale u odbrambeno-otadžbinskom ratu.\nSarajevski Srbi su platili cijenu stvaranja Srpske\n“Ove godine obilježavanje 23 godine od završetka egzodusa sarajevskih Srba posebno je po dvije stvari – po tome što smo uspjeli u namjeri da obilježavanje ovog događaja bude organizovano na nivou Republike Srpske, kao i po tome što je Vojničko spomen-groblje na Sokocu `Mali Zejtinlik` dobilo status spomenika od nacionalnog značaja za Srpsku”, rekao je Vuković.\nPredsjednik Boračke organizacije Republike Srpske Milomir Savčić izjavio je danas u Sokocu da je egzodus Srba iz Sarajeva podvig visoke svijesti.\nPrethodni članakSjećanje na Srbe stradale u odbrani Sarajevsko-romanijske regije


Ovaj meč označiće kraj jednog izuzetno napornog mini ciklusa u kome su crveno-beli odigrali 4 utakmice za 7 dana i to bez pomoći brojnih povređenih igrača.\nTrener ekipe, Dragan Šakota, kaže da se ekipa nakon duplog kola Evrolige okreće obavezama i regionalnom takmičenju koje je prioritet.\n- Sledi nam prebacivanje na utakmicu ABA lige i meč sa Cibonom. Sa rezultatima u poslednje vreme prilično se „zakuvalo“ na tabeli, a mi smo u situaciji da je svaka utakmica mnogo važna. Nema priče o snazi protivnika i okolnostima, već su važne samo pobede. Sledi nam meč sa ekipom koja je odigrala dobre utakmice u Beogradu, pobedili su Megu, protiv FMP-a su vodili 15 razlike u jednom trenutku, što znači da ćemo morati da odigramo sa punom koncentracijom i uz maksimalan respekt - rekao je trener crveno-belih.\nOgnjen Kuzmić, kao i Šakota, potvrdio je da je ABA liga najvažnije takmičene za crveno-bele i upozorava da će on i saigrači morati oprezno da pristupe susretu sa Zagrepčanima.\n- U ABA ligi koje je za nas najvažnije takmičenje i to uvek kažemo, sada smo u poziciji da pobedama uđemo u prva četiri što je i osnovni cilj, a onda u plej ofu da pravimo dalje korake. Da bi do toga došli moramo da se maksimalno fokusiramo na svakog protivnika i da ga maksimalno ozbiljno shvatimo. Samo tako možemo da dođemo do rezultata. Posle dve vrlo teške utakmice u dva dana, imali smo vikend da se pripremimo za Cibonu i uz ozbiljan pristup verujem da ćemo doći do pobede - rekao je Kuzmić.\nTrener Dragan Šakota na dan utakmice odrediće postavu od 12 igrača koji će nastupiti na ovoj utakmici, s obzirom da ima dosta problema sa povredama igrača, ali i virusom koji je mučio crveno-bele tokom prošle nedelje.\nU prvoj utakmici koja je odigrana u Zagrebu u okviru 5.kola crveno-beli su slavili 86:72. Utakmica Crvena zvezda - Cibona igra se u ponedeljak od 18 časova u hali „Aleksandar Nikolić“.


Otadžbina": Otvoreno pismo ruskom ambasadoru u Beogradu Aleksandru Bocan Harčenku - šta je stvarni stav ruske politike prema južnoj srpskoj pokrajini | Hronika\nPočetna strana > Hronika > "Otadžbina": Otvoreno pismo ruskom ambasadoru u Beogradu Aleksandru Bocan Harčenku - šta je stvarni stav ruske politike prema južnoj srpskoj pokrajini\n"Otadžbina": Otvoreno pismo ruskom ambasadoru u Beogradu Aleksandru Bocan Harčenku - šta je stvarni stav ruske politike prema južnoj srpskoj pokrajini\nRazlog da Vam se ovako javno obratimo jeste naš zahtev za prijem u rusku ambasadu povodom predstojećih separatističkih izbora u južnoj srpskoj pokrajini. Na prvi naš zahtev niste nas udostojili ni odgovora, a u drugom ste naveli da nemate vremena. Naš motiv za susret sa Vama jeste to što je pre par godina ondašnji šef ruske kancelarije g-n Andrej Šogorov aktivno lobirao među Srbima da se odazovu na izbore koje raspisuje samoproglašena republika Kosovo. Kasnije su predstavnici „Srpske liste“ kao kosovski parlamentarci boravili u ruskoj Dumi zbog čega smo protestovali. Protestvovali smo jer je suprotno pravnoj logici da Ruska Federacija ne priznaje samoproglašenu republiku Kosovo a prima njihove parlamentarce pa makar oni bili Srbi. Možda je to i gore, što su Srbi.\nNarodni pokret Srba sa Kosova i Metohije „Otadžbina“ podseća da je predsednik Pokreta narodni poslanik u Skupštini Srbije Slaviša Ristić bio posmatrač na prošlim predsedničkim izborma na Krimu. On je podoban da bude posmatrač na Krimu ali nije podoban za prijem u rusku amabasadu u Beogradu.\nU Vašem odgovoru naveli ste da ne možete da nas primite pošto je Narodni pokret Srba sa Kosova i Metohije „Otadžbina“ opozicija vlasti a da vi isključujete bilo kakvo mešanje u pitanja unutrašnje politike zemlje-domaćina. Daj Bože da je tako, imajći u vidu da veliki broj ruskih državnih funkcionera i zvaničnika prisustvuje manifestacijama Srpske napredne stranke.\nPre neki dan smo čuli iz ustiju funkcionera i poslanika Srpske napredne stanke Vladimira Đukanovića na režimskim medijima da je Srpski pokret Dveri takođe zatražio prijem u ruskoj ambasadi. On kaže, ne može „Boškić“, tako oslovljava predsednika Srpskog pokreta Dveri gospodina Boška Obradovića, da bude primljen u ambasadi Ruske Federacije. Čudno je da o prijemu u rusku ambasadu odlučuje Srpska napredna stranka. Čudi se nas i obaveštenost Srpske napredne stranke o dopisima u rusku ambasadu. Ne bi bilo zgoreg da obavestite javnost Srbije da je ona otvorena samo za pristalice režima Aleksandra Vučića ali ne i za one koji su njegovi politički protivnici. Na taj način biste uštedeli trud i vreme građanima Srbije.\nOvakav pristup imao je i prethodni ruski ambasador u Beogradu Aleksandar Čepurin zbog čega je nagrađan mestom u Upravnom odboru NIS-a. Raniji ambasadori kao što su njihove ekselencije Konuzin i Aleksejev otvoreni su bili za razgovor sa građanima različitih političkih uverenja.\nŽeleli smo da se sretnemo sa Vama da nam razjasnite šta je stvarni stav ruske politike prema južnoj srpskoj pokrajini\nDrugi razlog zašto smo želeli da se sretnemo sa Vama jeste i taj da nam razjasnite šta je stvarni stav ruske politike prema južnoj srpskoj pokrajini. Jedan deo ruskih zvaničnika, među kojima i Vi u Vašem zadnjem intervjuu, kažu da Rusija podržava rešnje statusa KiM u skladu sa Rezolucijom 1244 SB UN. Odmah potom izjavljujete da će Rusija podržati sve ono što se dogovore Beograd i Priština. Kako je stav srpskog predsednika da se razgraniči sa Albancima, to jest da se odrekne najvećeg dela Kosova i Metohije što je suprotno Rezoluciji 1244 SB UN, ne možete u isto vreme da podržavate i celovitost Srbije i cepanje Srbije.\nSa druge strane, odvajanje najvećeg dela Kosova i Metohije znači odlazak tog dela Srbije u NATO pakt. To ipak nije ni u ruskom ni u srpskom interesu.\nDa li su Vaše nade u iskrenost aktuelnog režima u Srbiji prema Ruskoj Federaciji zaista ozbiljne? Mislimo da gazite na trulu dasku jer su ovoj vlasti dani odbrojani. Vlast u Srbiji je kriminalna, korumpirana i diktatorska. Ne bismo voleli da Rusija napravi istu grešku kao sa Crnom Gorom. Podržala je odvjanje Crne Gore i režim u njoj a ona je samo jednog jutra osvanula u NATO paktu. Po načinu vladanja režimi u Srbiji i Crnoj Gori su kao sestre bliznakinje.\nNarodni pokret Srba sa Kosova i Metohije „Otadžbina“ će i u budućnosti deliti rusofilske stavove. Funkcija ambasadora je prolazna kao što je i sama vlast u Srbiji promenljiva. Ali prijateljstvo i bliskost ruskog i srpskog naroda ostaje za vek i vekova.


Treća runda glasanja o generalnom sekretaru UN - može li Jeremić u plej-of?\nTreća runda glasanja o generalnom sekretaru UN – može li Jeremić u plej-of?\nM. K.\t 29. avgusta 2016. 12:27\nPosle ovog glasanja trebalo bi da bude poznato ko su favoriti za tu funkciju, ko će “de fakto” ispasti iz trke, ali i kako će se plasirati srpski kandidat i nekadašnji šef diplomatije Vuk Jeremić.\nKako je u izjavi objasnio Nikola Jovanović iz Centra za međunarodnu saradnju i održivi razvoj, današnjim glasanjem završiće se važna faza, čiji je cilj bilo formiranje rang liste kandidata prema stepenu, broju i jačini podrške koju uživaju u Savetu bezbednosti.\n“Iako nema formalnih kriterijuma, očekuje se da samo četvoro uđe u završnicu ovog procesa. Oni će nastaviti u septembru da budu predmet odlučivanja u Savetu bezbednosti, i to pre svega pet najvažnijih, stalnih članica Saveta bezbednosti”, rekao je Jovanović.\nPrema njegovim rečima, cilj Vuka Jeremića je da pokuša da se nađe među četiri najbolje plasirana kandidata kako bi se kvalifikovao za završno glasanje i postao “predmet razmatranja” najvećih svetskih sila – Kine, Francuske, Ruske Federacije, Velike Britanije i Sjedinjenih Američkih Država.\nKada se danas završi glasanje, ulazi se u novu fazu u kojoj se metodologija odlučivanja menja, i na scenu stupa direktno pregovaranje, ali, kako navode poznavaoci, i “cenkanje” između velikih sila.


Režepi: Od 1. juna oduzimanje vozila sa tablicama Srbije\nMinistar unutrašnjih poslova Kosova Bajram Redžepi izjavio je danas da će se od petka, 1. juna kada počinje primjena odluka Vlade Kosova, oduzimati, odnosno konfiskovati vozila koja budu saobraćala sa starim ili novim registarskim tablicama Srbije.\n"Prvog juna ističe rok (za zamjenu tablica) i nema nikakvog odlaganja.Mogu biti u saobraćaju jedino sa tablicama RKS ili KS. Onima koji budu koristili (srpske tablice) oduzeće im se vozilo, biće predati sudiji za prekršaje i neće im se dozvoljavati kretanje po Kosovu", kazao je Redžepi za Radio-televiziju Kosova.\nNačelnik Agencije za civilne registre u okviru MUP Kosova Bljerim Camaj je izjavio da je veliki broj Srba na Kosovu registrovao vozila sa KS ili RKS.\n"Ukupno je sa KS i RKS tablicama registrovano 5.362 vozila, od toga sa RKS je 4.003 vozila dok je sa KS registrovano 1.359 vozila. Zajedno sa drugim pripadnicima manjina registrovano je 7.570 vozila sa RKS i KS", kaže Camaj.\nVlada Kosova je prošle godine kosovskim Srbima dala rok za promjenu registrarskih tablica. Rok je ponovo produžen u martu, kada je utvrđeno da je poslednji rok za promenu registarskih tablica 1. jun ove godine.


Istraživanje na jezeru u Šumaricama - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Istraživanje na jezeru u Šumaricama\nIstraživanje na jezeru u Šumaricama\nponedeljak, 26 septembar 2011 09:29\nKragujevačko ekološko istraživačko društvo ''Mladen Karaman'' na jezeru u Šumaricama sprovodi projekat istraživanja raznovrsnog biljnog i životinjskog sveta. Najpre su urađene analize same vode, koje su pokazale da je ona druge, ali sasvim zadovoljavajuće kategorije.\nMaterijal dobijen istraživanjem samog jezera biće obrađen u laboratoriji i na osnovu rezultata analiza dobiće se podaci o raznovrsnosti biljnog i životinjskog sveta.\nPre svega što se tiče samog kavliteta vode, ali utvrditi i da li postoje ugrožene vrste, ne samo u jezeru već i na kopnenom delu ovog eko sistema.\nNaročita pažnja biće posvećena funkcionisanju lanaca ishrane u jezeru i uspostavljanju ravnoteže. U okviru svih ovih aktivnosti planirane su i radionice namenje deci osnovnih i srednjih škola, koja će u praksi moći da se upoznaju i sa trećim eko-sistemom u Kragujevcu, pored akvarijuma na PMF-u i Botaničke bašte.


Jeftini letovi iz Afganistana za Jemen - Avionske karte Afganistan Jemen - eSky.ba\nLetovi iz Afganistana za Jemen\nPretražite letove iz Afganistana za Jemen\nProvjerite najbolje ponude letova iz Afganistana za Jemen\n✔ Postoje li posebne ponude za letove iz Afganistana za Jemen na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Jemen?\n✔ Ako rezerviram let iz Afganistana za Jemen, mogu li rezervirati ujedno i smještaj?\n✔ Koje avio-kompanije nude letove iz Afganistana za Jemen?\nBudite sigurni, da na eSky.ba ponuda letova iz Afganistana za Jemen uključuje ne samo niskotarifne avio-kompanije, već i one koje su specijalizirane za visoki standard.


Slavlje Obezbeđenja RTS u malom fudbalu - Igrajmo za 16\nSlavlje Obezbeđenja RTS u malom fudbalu\nNaslovna » Vesti » Beograd » Slavlje Obezbeđenja RTS u malom fudbalu\nOdlična, čvrsta igra tima Rasveta i Meda tokom finalne utakmice. Ekipa je povela već u četvrtom minutu golom Kopunovića, a posle greške Nenada Milićevića. Ekipa Obezbeđenje je pokušavala da dostigne rezultat sve do 28. minuta, kada je zbog velike gužve oko gola Gorana Arsića, Vladimir Miletić srećno zahvatio loptu koja se odbila od protivničkog igrača i završila nekako u mreži.\nUsledili su penali. Golman „Rasvete i Mede“ uspeo je da odbrani penal Branislavu Bukumiroviću, ali su dva njegova saigrača uspela da promaše čak dva penala, Zasluženo, kvalitetnom igrom tokom čitavog turnira, epitet „najbolji tim RTS-a u 2018“ pripao je Obezbeđenju RTS.\nIzveštaj – finale grupe RTS


„Pojedina rešenja koja bi mogla da doprinesu boljim izbornim uslovima su vrlo ograničenog dometa, dok izuzetno zabrinjava kompleksnost predloženih izmena celokupnog izbornog procesa, ali i pojedinih mera koje mogu da umanje dostignute standarde i da ugroze javni interes“, navodi se u saopštenju te organizacije.\nOni su ocenili da se ponovo naslućuje „loša praksa“, koja je obeležila izbore 2020. godine, jer se predlaže promena pravila izbornog sistema i izbornog procesa neposredno pred raspisivanje samih izbora, što je, prema njihovim rečima, suprotno međunarodnim standardima i principima.\n„Svega tri meseca koliko je preostalo do raspisivanja izbora nedovoljno je za sprovođenje mera ovog obima i to bi moglo dodatno da umanji predvidivost procesa, da pruži prednost samo nekim učesnicma izbornog procesa i time uveća neravnopravnost među njima“, navodi se u saopštenju.\nIz Crte su naglasili da se ni taj sporazum, kao ni onaj nastao u međustranačkom dijalogu uz posredovanje evroparlamentaraca, „ne bave ključnim problemima izbornog procesa na koje ukazuju međunarodni i domaći posmatrači“.\n„Pritisci na birače se u potpunosti ignorišu jer se u Sporazumu ni ne spominju. Predlog da se funkcionerska kampanja spreči time da mediji ne smeju da izveštavaju sa otvaranja infrastrukturnih objekata na kojima učestvuju javni funkcioneri 10 dana pred izbore nije dovoljan da doprinese ravnopravnosti izbornih učesnika i postavljanju jasne linije između državnih i partijskih aktivnosti“, piše u saopštenju.\nRešenja za problem neravnomerne medijske zastupljenosti se u Sporazumu uglavnom oslanjaju na mere koje su predložili kofasilitatori tokom procesa Međustranačkog dijaloga uz posredovanje Evropskog parlamenta, a koje je Crta ocenila kao „nedovoljne za obezbeđivanje uslova za poštene i slobodne izbore“.\n„Sporazumom se najviše zadire u način organizovanja i sprovođenja izbora jer se predviđa uvođenje lokalnih izbornih komisija kao ‘srednjeg nivoa’ izborne administracije za republičke izbore. Predviđene izmene, usled nedostatka vremena koje je potrebno da se odrede jasne nadležnosti, obezbede kapaciteti i usklade svi nivoi unutar sistema izborne administracije, kao i da se novinama prilagode svi učesnici na izborima, mogle bi negativno da utiču na predvidivost izbornog procesa i pravnu sigurnost“, navode iz Crte.\nPrema njihovim rečima, zaštita izbornog prava bi primenom tog Sporazuma za birače postala „nepristupačnija nego do sada“, a primenom mera koje se odnose na Jedinstveni birački spisak „otvorio bi se i prostor za zloupotrebe ličnih podataka građana“.\n„Mere koje se mogu oceniti kao pozitivne i usklađene s pojedinim ODIHR preporukama tiču se unapređenja transparentnosti izbornog procesa, predaje finansijskih izveštaja pre izbornog dana ili inicijative da birači budu upoznati s procedurom provere podataka u Jedinstvenom biračkom spisku, ali njihov domet na sveukupno unapređenje kvaliteta izbora je ograničen“, ocenili su iz te organizacije.\nIstakli su da su predložena rešenja nedovoljno precizno definisana što „ostavlja prostor za različita tumačenja“.\n„Takođe, Sporazum ne sadrži rokove za usvajanje i primenu mera, niti jasne mehanizme njihovog sprovođenja. Konačno, pravna priroda Sporazuma ostaje nejasna i tek će se videti kako će u praksi izgledati promene izbornih zakona koje treba da obezbede njegovu primenu“, istakli su u saopštenju.\nUpišite tekst * − four = two


Revidirana metodologija u pristupnom procesu Srbije u EU | Media Start Info\nRevidirana metodologija u pristupnom procesu Srbije u EU\n17. marta 2021. 17. marta 2021. autor Media Start Info\nEvropski komesar za proširenje, Oliver Varhelji, predstaviće u Briselu zemljama članicama EU dokument kojim se predlaže način primene nove, revidirane metodologije u pristupnom procesu Srbije, prenosi RTS.\nTakozvani „non pejper“ naglašava da predložene promene, u okviru revidirane metodologije, moraju biti primenjene u okviru postojećeg pregovaračkog okvira i uz saglasnost Srbije, na čemu je Beograd insistirao. Dodaje se i da revidirana metodologije mora da bude u obostranom interesu kako Srbije tako i zemalja članica.\nDokumentom su predstavljena četiri osnovna principa budućeg pristupnog procesa Srbije EU.\nPrvi princip insistira na kredibilnosti procesa i još više fokus stavlja reforme u oblasti vladavine prava.\nKonstatuje se da „nova poglavlja ne bi trebalo zatvarati sve dok se ne ispune prelazna merila u fundamentalnim poglavljima 23 i 24“.\nDrugi princip podrazumeva „snažnije političko upravljanje procesom“ pristupanja, što bi trebalo da zemljama članicama da veću ulogu u nadzoru i pregledu postignutog napretka u Srbiji.\n„Međuvladine konferencije i Savet za stabilizaciju i pridruživanje trebalo bi da služe jačanju dijaloga zemalja članica i Srbije, sa jasnim smernicama kada je reč o ključnim reformskim procesima neophodnim za napredak“, stoji u tekstu predloga Komisije.\nTreći princip revidirane metodologije ističe važnost ubrzanja dinamizma pristupnih pregovora koje Srbija vodi sa EU što bi trebalo da se postigne kroz otvaranje više poglavlja obuhvaćenih u šest klastera.\nSrbija je do sada otvorila sva poglavlja iz prvog tzv „fundamentalnog“ klastera, a Evropska komisija predlaže da što pre krene u procenu pripremljenosti zemlje u svakom od preostalih klastera kako bi se identifikovali osnovni nedostaci i smernice za njihovo otvaranje.\nJoš jednom se naglašava da će se „paralelno“ sa pripremom za otvaranje poglavlja po klasterima raditi na izveštajima o napretku zemlje u oblasti vladavine prava što će biti dodatni uslov za nove korake u pristupnom procesu.\nIstovremeno, najavljuje se i ubrzanje integracionih mera tokom usklađivanja Srbije sa politikama i standardima EU.\nEvropska komisija je kao četvrti princip budućeg pristupnog puta Srbije izdvojila predvidljivost procesa.\nU tekstu predloga, insistira se na tome da EU „bude jasnija u svojim očekivanjima“ od Srbije kako bi zemlja mogla da se fokusira na konkretne sledeće korake na putu pristupanja, na merila za zatvaranje poglavlja odnosno prioritetne reforme.\nU okviru ovog principa predlažu se i „korektivne mere u slučaju problema tokom pregovora“, što se odnosi na sankcionisanje ozbiljnih stagnacija ili eventualnog nazadovanja u primeni reformi.\nGodišnji izveštaji Evropske komisije i po novoj revidiranoj metodologiji bi trebalo da ostanu ključni u analizi napretka Srbije na putu ulaska u EU.\nNakon što Evropska komisija danas predstavi svoj predlog o konkretnim koracima u budućem procesu pristupanja Srbije, o tome bi trebalo da se izjasne i pojedinačno zemlje članice EU.\nObjavljeno u kategoriji Evropska unija\nTagovi EU, evrointegracije, Evropska unija, Srbija\nPrethodna vestDr Ivković: „U principu nema potrebe proveravati nivo antitela“\nSledeća vestValjevo najzagađeniji grad u Srbiji, treći u Evropi


Astronomi otkrili dva meseca u orbiti oko planete Pluton\nAmerički astronomi otkrili su dva meseca u orbiti oko Plutona, smrznute planete, manje od našeg meseca. Otkriće je učinjeno u okviru misije Novi horizonti, lansirane ranije ove godine, sa ciljem da se istraže najudaljenije planete sunčevog sistema.\nSvemirska sonda u okviru projekta Novi horizonti lansirana je u januaru, sa zadatkom da ispita ledenu planetu Pluton i njen mesec Šaron, šest i po milijardi kilometara daleko od zemlje. Biće potrebno skoro 10 godina da sonda stigne do Plutona. Ali naučnici su sada otkrili još dva meseca koja će sonda ispitati tokom kratkog, devetočasovnog prolaska kraj Plutona. Orbitalnim teleskopom Habl astronomi su uočili dva mala, jedva vidljiva meseca u orbiti oko Plutona, u takozvanom Kajperovom pojasu, iza Neptuna, u kome pored Plutona ima mnogo asteroida, kometa i ledenih gromada. Novi meseci, označeni kao P1 i P2, nisu toliko veliki da bi mogli da se vide teleskopima na zemlji. Ali to nije zaustavilo astronoma Alena Sterna, iz Istraživačkog instituta Sautvest, u Koloradu, koji već 15 godina traga za drugim mesecima oko Plutona:\n”Ako je Pluton, kao što se smatra, nastao u nekom velikom kosmičkom sudaru, onda verovatno ima i manje satelite koji ga obleću zajedno sa Šaronom. Kada smo dobili odgovarajući instrument, orbitalni teleskop Habl, vrlo brzo smo to mogli da utvrdimo.“\nAstronaut Stern kaže da meseci P1 i P2 u stopu prate orbitu meseca Šaron, što podržava ideju da je Pluton nastao u kosmičkom sudaru. Hal Viver, iz Laboratorije za primenjenu fiziku, Univerziteta Džons Hopkins, u Merilendu, kaže kako bi lako moglo da se dogodi da na ivici sunčevog sistema postoji još planeta kao što je Pluton:\n”Ovo je uzbudljivo, jer smo u suštini otkrili jedan nov sunčev sistem, veoma različit od onog sa kojim je odrasla generacija naših roditelja, pa čak i naša generacija, kada smo učili da se sunčev sistem završava sa Plutonom.“\nViver, Stern i njihove kolege objavile su otkriće nova dva meseca u orbiti oko planete Pluton u februarskom izdanju časopisa Priroda.


► Do sada 11 mrtvih mrtvih u požarima u Kaliforniji\nTo je ukupni broj stradalih u ovoj vatrenoj stihiji popelo na 11, ali postoji strepnja da to neće biti konačan broj žrtava. Vatrogasci su do sada spasili hiljade kuće od plamena bez obzira na uslove "sa kakvima se do sada nisu sreli", rekao je šef vatrogasaca Los Anđelesa Daril Osbi.\nOd četvrtka ujutru kada su požari izbili, više od 6.700 građevina, uglavnom kuća, uništeno je u požaru nazvanom "Kamp fajer", koji važi za najrazorniji ikad zabeležen u Kaliforniji.\n"Obim razaranja koji smo videli je zaista neverovatan i zbog toga se lomi srce", rekao je Mark Gilarduči, iz kancelarije za hitnu službu guvernera Kalifornije.\nJužnije odatle ceo grad Malibu gde žive mnoge slavne ličnosti dobio je naređenje da se evakuiše zbog drugog požara zvanog "Vulzi", koji je progutao oko 15.000 hektara.


30.11.2021 / 17:49 Politika - Uoči posjete\nMichael Roth / Vijesti.ba\nNjemački ministar za Evropu u okviru ministarstva vanjskih poslova i član SPD-a Michael Roth večeras dolazi u BiH, a uoči polaska poručio je da je trenutna situacija u Bosni i Hercegovini frustrirajuća i predstavlja prijetnju miru i stabilnosti u cijeloj Evropi.\n"Pozivi na otcjepljenje i potezi za slabljenje države povlačenjem iz državnih institucija su neodgovorni i neprihvatljivi. Oni odvlače pažnju od stvarnih zadataka kojima bi se politički lideri trebali baviti, a to je provođenje zaostalih reformi neophodnih za veću konvergenciju s EU.", kazao je.\nRoth kaže da je hitno potreban napredak u ovoj oblasti u interesu građana zemlje i njenog ekonomskog razvoja.\n"Njemačka čvrsto stoji na strani svih onih u Bosni i Hercegovini koji rade za demokratsku i evropsku budućnost svoje zemlje kao države koja prihvaća vladavinu prava. Želio bih da ohrabrim i ohrabrim sve takve pojedince da istraju u svojim nastojanjima", zaključio je.\nNjemački ministar za Evropu Michael Roth boravit će u Sarajevu na političkim razgovorima od 30. novembra do 2. decembra, a njegovi sagovornici bit će ministrica vanjskih poslova Bisera Turković, predstavnici tročlanog Predsjedništva BiH, visoki predstavnik Christian Schmidt i predstavnici civilnog društva.\nNjegovi razgovori će se, kako je najavljeno, fokusirati na trenutnu političku situaciju i izglede zemlje za pridruživanje EU.\nRoth će se sastati i sa zastupnicima u Parlamentu Bosne i Hercegovine, a diskusije će se usredsrediti na teme kao što su reforme potrebne za veću konvergenciju sa EU i posljedice trenutnog političkog zastoja.\nŠefica britanske diplomatije\nLiz Truss: Pomažemo u obuci OS BiH, kako bi zaštitili sigurnost zemlje\nDodik: Ustavni sud BiH neće skršiti našu volju\nSDA: Smjenom Hadžihafizbegovića i Kurta "Trojka" prikriva svoj nerad i afere\nHazim Rančić: Bevanda je prekršio zakon\nMilanović dobio odbijenicu NATO-a po pitanju BiH\nMilanović: U BiH se može desiti da neko okrene vojnu snagu protiv Hrvata\nAmbasada SAD: HDZ je licemjerna stranka\nZamjenik ministra finansija\nMilanović: Stanje u BiH nije dobro, stranci prijete hrvatskoj strani\nInformacije o napadu na sistem, CIK-u prijeti katastrofa\nU RS iduće godine trećina budžeta ide na otplatu kredita\n16:34 Rat u Ukrajini Vulin: Srbija neće uvoditi sankcije Rusiji\n16:11 Politika Dodik: Ustavni sud BiH neće skršiti našu volju\n16:08 Fudbal Ivan Perišić dogovorio prelazak u Tottenham\n15:52 Politika SDA: Smjenom Hadžihafizbegovića i Kurta "Trojka" prikriva svoj nerad i afere


Kutinjo je zaista Barsino prokletstvo, zbog njegove klauzule moraju da sruše svetski rekord! - Sportske.net\nPriča je neverovatna, ali i istinita, Kutinjo je zaista koštao Barsu kao Svetog Petra kajgana.\nSalaha "teraju" navijači, legenda tvrdi i gde će završiti i za koliko novca!Liverpul - najbolji engleski tim u istoriji? Tu su i dokazi!U odsustvu kapitena, tu je "skauzer" da povuče - Neverovatni TAA!Jednostavno, niko kao Liverpul! Preokret i proključali Enfild za još korak ka tituli!Mojes na mestu neuspeha i ovo je "sigurica" na Enfildu!\nSve su češće priče da bi Sadio Mane mogao da napusti Liverpul, ali da bi ta suma vila veća od Nejmarovog svetskog rekorda.\nJasno je da Senegalac ne vredi oko 250 miliona evra, za Barsu je ta cena zbog klauzule u Kutinjovom ugovoru. Naime, gotovo neverovatno zvuči, ali tokom pregovora o kupovini Brazilca, Katalonci su pristali na klauzulu da će u budućnosti morati da plate 100 miliona više za svakog Liverpulovog igrača od njegove tržišne vrednosti.\nTo drugim rečima znači da bi, ako žele Manea, umesto 150 miliona evra morali da plate 100 više, pa je jasno, da ako bi Liverpul insistirao na ovoj klauzuli takav transfer je nemoguć.\nMane je sinoć dao odlučujući gol u trijumfu Redsa nad Vest Hemom čime su napravili još jedan korak ka već viđenoj tituli, Senegalac je dao 17 golova i ima 11 asistencija u 34 utakmice.\nPostoji priča da će Klop krenuti u rekonstrukciju tima, da će prodati skupo jednu od svoje tri zvezde kako bi otvorio prostor za Tima Vernera, ali i probao da se dokopa Džejdona Sanča.\nKako sada stvari stoje, kada se zna ova klauzula iz Kutinjovog ugovora, jasno da je on najveći Barsin promašaj, platili su ga sa bonusima 160 miliona evra, sada je na pozajmici u Bajernu koji ga neće otkupiti, a nijedan od velikih klubova ga ne želi, osim možda na diskontu, to jest za 50-tak miliona evra, trećinu sume koju su Katalonci platili za njega.


Izvor: RTS, 17.Jan.2020, 15:10 (ažurirano 02.Apr.2020.)\nPredsednica Vlade Ana Brnabić izjavila je da su raspisivanje izbora i određivanje datuma isključiva nadležnost predsednika Srbije.\nAna Brnabić je izjavila da ne može da kaže kada će biti održani izbori, bez obzira na činjenicu da jedan od dva datuma koji predsednik Vučić pominje pada na Vaskrs.\n"Biće kako predsednik kaže", rekla je Brnabićeva novinarima nakon konferencije "Startuj >> Pročitaj celu vest na sajtu RTS << legalno 2020", upitana da li će izbori biti 26. aprila, s obzirom na to da je 19. april Vaskrs.\nNa pitanje da li je sa predsednikom Aleksandrom Vučićem razgovarala o velikim promenama u Vladi posle izbora, premijerka je napomenula da prvo treba sačekati ishod izbora i videti ko je dobio poverenje građana.\n"Taj će odlučiti kako će se zemlja dalje voditi", rekla je Brnabićeva.\n"Prvo skoči pa reci hop, tako kaže naš narod, zato hajde da prvo vidimo volju građana", napomenula je predsednica Vlade.\nB92: "Biće kako predsednik kaže" VIDEO\nBlic: "PRVO SKOČI, PA RECI HOP" Brnabić o dva datuma koje je Vučić predložio za izbore\nDanas: Brnabić: Nema smena u Vladi do izbora


Vesti online / Vesti / Srbija / Da li je Srbija ugrožena hakerskim napadom?\n- Kada je u pitanju Srbija, opasnost u ovom momentu ne postoji. Mi imamo mehanizme i sisteme zaštite što se tiče ustanova od posebnog značaja, a kada je u pitanju privreda protokol o informacionoj bezbednosti svi morati da primenjuju - rekla je Matić za RTS.\n- Razvijaju se informacione tehnologije, sajber napadi napreduju tako da nema potpune zaštite. Izraelci su najdalje otišli u zaštiti i oni kažu nemoguće je u potpunosti zaštititi sistem. Svi operativni sistemi imaju slabosti - pojasnila je Matić.


Faktor | Ured pri Ministarstvu vanjske trgovine BiH iz tekuće rezerve traži 12.000 KM za jednu otpremninu\nUred pri Ministarstvu vanjske trgovine BiH iz tekuće rezerve traži 12.000 KM za jednu otpremninu\n03.02.2022. / 13:16\nPripremljena je odluka da se iz sredstava tekuće rezerve budžeta Bosne i Hercegovine, koja se treba koristiti za hitne i nepredviđene situacije, izdvoji 12.000 KM za isplatu jedne otpremnine.\nPrijedlog odluke je u proceduru uputio Ured za harmonizaciju i koordinaciju sistema plaćanja u poljoprivredi, ishrani i ruralnom razvoju Bosne i Hercegovine pri Ministarstvu vanjske trgovine i ekonomskih odnosa Bosne i Hercegovine.\n- Ovom odlukom odobravaju se sredstva iz budžetske rezerve budžeta institucija Bosne i Hercegovine i međunarodnih obaveza Bosne i Hercegovine za period januar - mart 2022. godine u iznosu 12.000 KM Uredu za harmonizaciju i koordinaciju sistema plaćanja u poljoprivredi, ishrani i ruralnom razvoju Bosne i Hercegovine u svrhu isplate otpremnine prilikom odlaska u penziju – stoji u prijedlogu odluke.\nObrazloženo je da novac za otpremninu višeg stručnog saradnika koji ide u penziju trebaju osigurati u februaru.\nPodsjetimo da se institucije BiH trenutno, kao i cijelu prošlu godinu, finansiraju kroz odluku o privremenom finansiranju za prva tri mjeseca ove godine s obzirom na to da još nemamo budžet za 2022.\nUred za harmonizaciju i koordinaciju sistema plaćanja u poljoprivredi, ishrani i ruralnom razvoju BiH je u izvještaju o svom radu u 2021. godini kao najvažniju aktivnost naveo izradu godišnjeg izvještaja o realizaciji podrški u poljoprivredi, ishrani i ruralnom razvoju BiH za 2020. godinu.\nKao iduću bitnu stavku na kojoj su radili tokom 2021. naveli su ažuriranje dokumenta koji tretira problematiku harmonizacije mjera poljoprivredne podrške u Bosni i Hercegovini, a istaknuto je i da su službenici Ureda aktivno participirali u regionalnim forumima.\n- Ured za harmonizaciju također je aktivno sudjelovao i dalje sudjeluje u realizaciji nekoliko projekata – stoji u izvještaju.\nZa internu harmonizaciju mjera podrške u poljoprivredi i ruralnom razvoju u BiH, Ured je prošle godine potrošio 311.218 KM, za izradu plana harmonizacije sa zajedničkom poljoprivrednom politikom EU-a potrošeno je 155.609 KM, a za uspostavljanje mehanizma za izvještavanje i notifikaciju za Svjetsku trgovinsku organizaciju 99.023 KM.\nMinistarstvo vanjske trgovinebudžettekuća rezervaotpremnina\nMir i demokratija


Vest | Softver otvorenog koda dobija podršku Evrope | Kompjuter biblioteka\nMastering Linux Virtualization\nPregleda (30 dana / ukupno): 8 / 2029\nEvropska Komisija se pridružila debati oko upotrebe “open source” softvera\nU izveštaju čiju je izradu finansirala Evropska Komisija, zaključuje se da bi upotreba softvera sa otvornim kodom mogla doneti značajne uštede organizacijama, uz veoma malo negativnih efekata na njihovo poslovanje. Kreatori izveštaja su ustanovili da bi, “u gotovo svim” slučajevima, prelaskom sa vlasničkog (proprietary) softvera, proizvedenog od strane kompanija kao što je Microsoft, na “open source” softver, moglo doći do bitnog smanjenja dugoročnih troškova.\nSa druge strane, neki proizvođači komercijanog softvera, poput već pomenutog Microsoft-a, tvrde da softver sa otvorenim kodom ne mora baš uvek predstavljati jeftinije rešenje. Još davne 2004. godine, ova kompanija je pokrenula kampanju pod nazivom Get The Facts (“Činjenice na sunce!”), tokom koje su nastojali da na praktičnim primerima ilustruju u kojim se sve oblastima primene njihov softver pokazao kao jeftiniji i pouzdaniji od open source proizvoda.\nPod terminom “open source” podrazumevaju se softverski programi čiji je programski kôd dostupan korisnicima na uvid, modifikaciju i svakovrsna poboljšanja. Stvari stoje dijametralno suprotno kod takozvanog vlasničkog softvera, čiji proizvođači imaju potpunu kontrolu nad izvornim kodom, u cilju sprečavanja njegove modifikacije od strane korisnika.\n“Open source” softver najvećim delom proizvode i besplatno distribuiraju programeri-dobrovoljci, mada se i neke poslovne kompanije, kao što je na primer Rad Hat, bave proizvodnjom i prodajom softvera sa otvorenim kodom i odgovarajućih servisa za njegovo instaliranje i održavanje. U pomenutoj studiji se procenjuje da je, na području Evrope, svega jedna trećina programa sa otvorenim kodom proizvedena od strane poslovnih kompanija.\nMeđu softverskim programima koje su napravili dobrovoljci ima operativnih sistema, kao što je Linux, te programskih paketa sličnih Microsoft Office-u, kao što je OpenOffice. Open source programe već koriste brojne kompanije, naročito za rad web servera, odnosno računara na kojima se čuvaju i objavljuju web stranice. Prema rezultatima ove studije, za proizvodnju već postojećih open source programa firme bi morale da potroše oko 12 milijardi evra. Nadalje, procenjuje se da su danas raspoloživi programi ove vrste ekvivalentni neprekidnom radu programera u trajanju od 131,000 godina.\n“To predstavlja vrednost od najmanje 800 miliona evra godišnje, ostvarenu dobrovoljnim učešćem programera,” kaže se u izveštaju. U ovom trenutku, najveći korisnici ovih programa su različite javne organizacije i institucije. Da bi se ovakav razvoj nastavio i u budućnosti, autori izveštaja preporučuju “temeljnu izmenu trenutno važećih propisa koji, implicitno ili eksplicitno, favorizuju upotrebu vlasničkog softvera.” Pored pružanja adekvatnih beneficija proizvođačima open source softvera, u izveštaju se preporučuje intenzivnije uvođenje ovog softvera u škole i druge obrazovne institucije. To bi, kako kažu autori izveštaja, dovelo do kreiranja “pozitivnog stava prema informacionoj tehnologiji koja favorizuje aktivno učešće u stvaranju novih vrednosti, umesto prostog konzumiranja gotovih proizvoda.”\nOvakav stav podržava i 111 članova britanskog parlamenta, koji su u decembru prošle godine potpisali dokument kojim se podržava promovisanje upotrebe open source softvera u školama. Ovim dokumentom se, pored ostalog, kritikuje dosadašnja primena “zastarelih metoda” kupovine softvera, kojima se škole ugovorima obavezuju da i u budućnosti nastave sa upotrebom vlasničkog softvera.


Akcija čišćenja plaže na Staroj Tisi u Bačkom Gradištu\nMesna zajednica i BUM pozivaju ljubitelje prirode da im se pridruže u nedelju\nUprkos rekonstruisanom olimpijskom bazenu u Bečeju, loše vreme ne ide na ruku ni posetiocima kao ni Ustanovi za sportsku i kulturnu aktivnost omladine „Đorđe Predin Badža“\nPetak popodne opštinu Bečej pogodilo je nevreme, koje je za sobom ostavilo brojna oštećenja na stambenim objektima, iščupana stabla, kao i gomilu granja na saobraćajnicama i javnim površinama.\nNa nedavno organizovanoj međunarodnoj Olimpijadi u mentalnom računanju, sedmogodišnji Bečejac Ilija Pejović, učiteljice Jelene Grujić, osvojio je bronzanu medalju, odnosno treće mesto u pismenom delu.\nZbog najavljenih loših vremenskih uslova, pomereno održavanja turnira u street basketu za naredni vikend 6. 7. i 8. jula. Za sada je prijavljeno 19 ekipa, a prijave ostaju otvorene do 5 jula.\nPreduzeće „Potisje-Bečej“ DOO dobilo je na korišćenje nov kamion za sakupljanje komunalnog otpada, kao i viljuškar.\nKako je saopšteno putem zvanične Fejsbuk stranice opštine Bečej, zbog najave loših vremenskih uslova u petak, podela besplatnih sladoleda za mališane sa teritorije opštine Bečej pomera se za naredni dan, u subotu 16. jun u 18:30 časova, uoči početka manifestacije "Bečej noću".\nSrednjoj školi u Novom Bečeju blizu 700 hiljada dinara za opremanje matematičkog kabineta\nMinistarstvo pravde dodelilo je novobečejskoj Srednjoj školi sredstva u iznosu od 698 hiljada dinara na Konkursu za dodelu sredstava prikupljenih po osnovu oportuniteta - odlaganja krivičnog gonjenja.


Mustafa ljut na Haradinaja i Ramu: A gde smo tu mi - Bujanovačke\nPočetna NASLOVNA Mustafa ljut na Haradinaja i Ramu: A gde smo tu mi\nMustafa ljut na Haradinaja i Ramu: A gde smo tu mi\nBujanovac, 27.novembar 2018. (Foto fb)- Predsednik Nacionalnog saveta Albanaca (NSA) Ragmi Mustafa razočaran je što Preševska dolina nije bila tema na zajedničkoj sednici vlade Albanije i Kosova održanoj u ponedeljak u Peći.\nMustafa je na svom facebook profilu objavio da se u sporazumu između dve vlade nijednom rečju ne spominje Preševska dolina.\nPredstavnici vlade Kosova i Albanije su, nakon zajedničke sednice u Peći, potpisali devet sporazuma o unapređenju odnosa, kao što su slobodna trgovina, ukidanje rominga, saradnja u oblasti zdravstva, omladine i saradnja sa međunarodnim finansijskim organizacijama.\n„Zajednički fond za Preševsku dolinu osnovan od strane vlada Albanije i Kosova 2014. godine bila je ohrabrujuća odluka, ali imajući u vidu da je ovo područje konstantno diskriminisano u svim oblastima od strane srpske vlade, podrška Prištine i Tirane Albancima u Srbiji je potrebnija no ikad“, naveo je Mustafa.\nNovoizabrani predsednik je dodao da će novo rukovodstvo NSA sa njim na čelu insistirati na produbljivanju komunikacije i saradnje sa vlastima u Tirani i Prištini.\nTAGedi rama NSA ragmi mustafa ramuš haradinaj\nPrevious PostAlbanska zastava na zgradi opštine sutra u 8 ujutru Next PostMMA spektakl u Bujanovcu


Ažurirajte Chrome da biste dobili ovu novu funkciju - Report.rs\nBy Dragan C. 09/15/2020 Najnovije, Tech\nGrupe tabova su sada dostupne svima. Kao što i samo ime govori, grupe tabova vam omogućavaju da sakupljate povezane tabove u jedan prikladan klaster. Već neko vreme je moguće testirati grupe tabova aktiviranjem eksperimentalnog Chrome Flag, ali sada, kako izveštava 9to5Google, funkcija se pomera iz faze testiranja i postaje podrazumevano dostupna u redovnoj verziji browser-a.\nDa biste isprobali grupe tabova, prvo se uverite da imate najnoviju verziju Chrome-a (verzija 85.0.4183.102). Ovo bi trebalo automatski da se instalira sledeći put kada ponovo pokrenete browser, ali možete ga preuzeti i ručno klikom na dugme menija u gornjem desnom uglu, pomeranjem nadole na “Help” i odabirom “About Chrome”.\nBrowser će proveriti da li postoje novije verzije i ako je nova finkcija dostupna, imaćete mogućnost da je instalirate.\nKada instalirate novu verziju, kliknite desnim tasterom miša na tab i u trebalo bi da vidite opciju “Add tab to new group”. Na ovaj način možete stvoriti onoliko grupa koliko želite, a zatim desnim tasterom miša kliknite druge tabove i izaberite grupu u koju ćete ih dodati.\nGrupe tabova je moguće preimenovati desnim klikom na tačku koja se nalazi pored njih, a možete i promeniti boju tačke da biste olakšali identifikaciju svake grupe, navodi PC Press.\nIzvor: PC Press Foto: Unsplash


Zaštitnik građana: U niškom zatvoru 37 zaraženih, sprovode se sve epidemiološke mjere – Tutinske Novine\nZaštitnik građana: U niškom zatvoru 37 zaraženih, sprovode se sve epidemiološke mjere\nZaštitnik građana utvrdio je tokom nadzora nad radom Kazneno-popravnog zavoda u Nišu, da su sprovedene sve epidemiološke mjere zaštite od širenja virusa kovid-19, kao i u pogledu liječenja oboljelih osuđenika koji na raspolaganju imaju sve neophodne lijekove.\nKako se u današnjem saopštenju Ministarstva pravde navodi, u cijelom sistemu izvršenja 37 lica ima korona virus, što je 0,3 odsto od trenutno 10.778 lica lišenih slobode.\n“Lica se dobro osjećaju, imaju blagu kliničku sliku i njihovo stanje se 24 sata dnevno intenzivno prati”, navodi se u saopštenju.\nU izvještaju se navodi i da Zaštitnik građana nije našao propuste u radu, da je zavod snabdjeven svom potrebnom zaštitnom opremom i medicinskim sredstvima, kao i da su u potpunosti sprovedene preporuke koje je dobio od Instituta za javno zdravlje Niš.\nIstiče se da je u okviru epidemioloških mjera organizovano testiranje i izolacija oboljelih i osoba koje su bile u kontaktu sa njima, kojima je zavod obezbijedio dovoljne količine svih raspoloživih lijekova potrebnih za liječenje.\n“Uprava za izvršenje krivičnih sankcija ističe da su izvještajem ombudsmana potvrđeni naši raniji navodi da osuđenici imaju neophodnu medicinsku njegu, a da su sa pojavom korone u ovom zavodu pojedine organizacije željele da zloupotrijebe ovu situaciju iz samo njima znanih razloga, šireći lažne tvrdnje da oboljela lica u KPZ Niš ne dobijaju terapiju i da zavod nema potrebne lijekove”, dodaje se u saopštenju.\nU Tutinu juče dvoje pozitivno na Korona virus, jedno lice transportovano na dalje liječenje